Marketinaren oinarriak liburuaren aurkezpena — CodeSyntax - Interneten adituak\nMarketinaren oinarriak liburuaren aurkezpena\nMarketinaren inguruko erreferentziazko liburuetariko baten euskarazko itzulpena atzo aurkeztu zuten Deustuko unibertsitatean. Liburu mardul hau euskarara ekartzen hainbat urte pasa dituzte itzultzaile eta irakasleek, eta baita ikasleek ere, haiei zuzendua dago eta gehienbat.\nMarketinaren oinarriak liburuaren aurkezpenak bi atal izan zituen. Aurrena instituzionala, non Patxi Baztarrikak nabarmendu zuen euskarak duen marketinaren beharra; baita marketin zein komunikazioa gizartean hartzen ari den pixua, eta hor euskara, erreminta moduan, erabiltzearen garrantzia.\nItziar Navarro eta Lorea Narbaiza irakasleak izan dira proiektuaren koordinatzaileak. Loreak aipatu zuen badirela jada 18 urte hasi zirela marketina euskaraz irakasten. Sasoi hartan eurek sorturiko apunte eta itzulpenak erabiltzen zituzten. Eta horregatik zegoen liburu honen beharra. Pertsonalki bizi izan nuen sasoi hura, marketina euskaraz ikasten hasi zen lehen belaunaldietakoa naizelako, atzo Lorearekin gogoratu nuen moduan.\nSaioak enpresa mundura biratu zuen ondoren, euskara eta marketinaren erlazioaz jarduteko. Euskaltel, Elkar eta CodeSyntaxen esperientziaz hitz egin zuten Koldo Unanue, Gexan Sors eta Eneko Astigarragak, hurrenez hurren.\nGexanek azaldu zuen euskara bultzatzea helburu duen fundazio baten kerizpean aurkitzen da Elkar, eta horrek baldintzatzen du bere jarduera osoa, marketina barne: dendarien lehen hitza, aldizkari korporatiboa, fidelizazio txartela eta abar.\nEuskaltelek euskararekin dituen erlazioaz hitz egin zigun Koldok. Komunikazio-enpresa handiekin egiten dituzte kanpainak, eta gehienbat gazteleraz. Sarri aurkitzen dituzte zailtasunak enpresa horiek sorturiko kanpainak euskarara modu erabilgarrian ekartzeko. Erreminta beharrean, helburu bilakatu zaie euskara sarri, nahiz eta ahalik eta modu malgu eta gertukoan erabiltzen ahalegintzen diren.\nEuskara gure enpresan\nEnekok azaldu zuen nola euskara modu naturalean darabilgun gurean. Langile guztiok dakigu euskaraz, eta hauxe da gure lan-hizkuntza. Natural-natural eta normal-normal. Gurean marketina egiteko modua da proiektu teknologiko deigarriak ateratzea, eta ia guztiak atera ditugu euskaraz: Sustatu.com, Umap.eu, Blogak.com edota Argazkiak.org, besteak beste. Bide beretik jarraitzea da gure asmoa.


AMPO ORDIZIA VS GERNIKA R.T. ATARIKOA - Ordizia Rugby\nEspainiako selekzioak 2023ko munduko koparako txartela jokoan duen nazioarteko partiduengatik egin den geldialdiaren ondoren, eta datorren igandean lehoiaren XV.ak Errusiaren aurka funtsezko partida duen honetan, maila goreneko errugbia itzuliko da larunbat honetan, arratsaldeko 4etan, Altamirara. Ampo Ordizia eta Grupo Intxausti Gernikaren arteko euskal derbia jokatuko da, Pedro Montoya arabarrak epaile.\nGaur egun, Marotias eta Pazosek zuzentzen dituztenak plazaren erdialde-goiko aldean daude, 10 punturekin. Bosgarren postuan daude, eta hiribildukoek puntu bakarrarekin ixten dute sailkapena. Inork ez dezala pentsa, taulari begiratuta, goierrikoentzat partida ezker eta aire izango denik. Gernikao azken bi porrotak 10 puntu baino gutxiagorengatik izan dira, eta Vrac Quesos Entrepinares eta F.C Bartzelona, hauek ligako egungo txapelduna, Ampo Ordiziako piztia beltza direlarik, hurrenez hurren. Ampokoek badakite zauritutako basurdeak oso arriskutsuak direla eta garaipena lortu nahi badute derrigorrezkoa izango da lanerako tximinoa Altamirako moketaren gainean jartzea.\nOrdiziarrak arrabolak engranatzen ari direla dirudi eta taulako gune nagusian finkatzea dute helburu, liga erregularrean zenbat eta gorago sailkatu orduan eta gurutzaketa hobeak izango baitituzte a priori ligako titulua lehiatzeko orduan. Foru hiribildukoa oso talde konpentsatua da, eta aurreko denboraldian mailaz igotzea lortu zuten arren, aurreko kanpainako blokeari eustea lortu dute, eta mailari eusteko arazorik ez izatea espero da. Horretarako, Urbietaren gotorlekua defendatzeko borrokatuko dute, baita irabazitako enbidoa duela uste duen edozein aurkariri joan-etorrietan susto bat baino gehiago ematen saiatuko ere.\nPartidarako baja izango da Erlantz Garmendia hirugarren laurden ordiziarra, Cisnerosen aurkako partidaren ondoren behar bezala operatu zena. Lesio horrek mailako 20 urtez azpiko europarra galtzea eragin dio. Zalantza izango da Julen Goia kapitaina azken unera arte, madrildarren aurka izandako ezbeharraren ondorioz.\nOrdiziarrek zale guztien babesa behar dute eta horretarako taberna musikaduna jarriko da arratsaldeko hiruretan estadioko aparkalekuan eta zaleek partidua berotzen joan ahal izango dute.\nMoyua Goierriko 23 urtez azpiko taldeari dagokionez, Burgosko lurretara joango da datorren igandean goizeko 10: 00etan San Amaroko zelaietan Aparejadores Rugby taldearen aurka jokatzeko. Xabi Rodriguezek zuzentzen duen taldea liderra da 10 punturekin Silverstorm El Salvadorrekin berdinduta, eta Burgoseko taldea oraindik ezin izan da estreinatu, oraindik partida bakarra jokatu baitu.\nDefentsako kontzentrazioak orain arte bezala jarraitzen badu garaipena ez zaie Goierrikoei ihes egin behar. Moyua Goierri baita entsegurik jaso ez duen talde bakarra.\nHarrobiko gainerako taldeei dagokienez, larunbatean jardunaldi bikoitza Altamiran. 10: 30ean Labelan Ordiziak 16 urtez azpiko Bera-Bera RTren aurka jokatuko du eta 12: 00etan Gaur Logistika 18 urtez azpikoak Getxo R.T. hartuko du.\nZortea eta justizia denontzat.


Solidariun 2008 - Cooperates ONGD\n4 Martxoa, 2008\nazken 29 Nafarroan Solidariun azoka otsailean egin zen. Topaketa, non Unibertsitate eta gizarte entitateek elkartasun eta boluntario proposamenak erakusten dituzten. Coopera han zegoen.\nazken 29 Otsaila, Coopera Nafarroako Solidariun azokan egon zen. Solidarioa proposatzen den elkartasunari eskainitako eguna da, hainbat jardueren bidez, hausnartu zure kontzientzia sozialaz eta eskaintzen zaizkien aukera boluntarioez. Unibertsitateak eta gizarte-erakundeek gizartearen gertuko beharrak erakusten diren espazioa sortzen dute, entitate horiek garatzen dituzten irtenbideak edo proiektuak, eta lankidetzan aritzeko irekitako bideak.\nBisitari ugari hurbildu ziren Coopera standara gure lana lehen eskutik ezagutzeko eta elkarlanerako aukerak ezagutzeko gure lan esparruak. Gainera, "Xehetasunak" erakusketaren zati bat ikusi ahal izan zuten, bizitza, Fragmentuak ”Mexikoko jendeari eta eguneroko objektuen bidez ikuspegi pertsonal bat eskaintzen du. Ezagutza eta elkartasunari irekitako eguna.\nEspainiako R The enbaxadore. D. Kongoko bisita aritzen proiektuen\nKongoko gure proiektuaren saria


Bidasoako sindikalismoa frankismoan zehar archivos - Txingudi online - Hondarribia, Irun y Hendaia desde otro punto de vista\nBidasoako sindikalismoa frankismoan zehar/\n2.ZATIA: Félix Conte eta Arturo Rodríguez. CCOOko militanteak biak eta Félix Conte urte luzez Bidasoa eskualdeko CCOO sindikatuko idazkaria izan da. Biek bizi izan dute klandestinitate garaiak eta CCOO sindikatuak izan dituen lekualdatze ezberdinak. Arturok, Palmeran, sindikatu bertikalaren erorketa zuzenean bizi izan zuen eta sindikatu bertikaleko kide baten kargua hartu zuen.\nCCOOko militanteak biak eta Félix Conte urte luzez Bidasoa eskualdeko CCOO sindikatuko idazkaria izan da. Biek bizi izan dute klandestinitate garaiak eta CCOO sindikatuak izan dituen lekualdatze ezberdinak. Arturok, Palmeran, sindikatu bertikalaren erorketa zuzenean bizi izan zuen eta sindikatu bertikaleko kide baten kargua hartu zuen.\nBidasoako sindikalismoa frankismoan zehar – Ander Gilisagasti (LAB)\nAnder Gilisagasti (LAB) Lab sindikatuko militantea. La Voz de España egunkarian lan egin ostean, gaztea zelarik hasi zen LAB sindikatuko militantzian. Sindikalista liberatu gisa, Irungo desindustrializazio prozesua bertatik-bertara bizi izan zuen eta irungo Elgorriaga enpresaren azken urteetan, sindikalista liberatu rola izan zuen.\nBidasoako sindikalismoa frankismoan zehar – Jose Mari Díez (UGT) | Txingudi Online\nAir Liquide enpresako langile ohia eta UGTko militantea. 39 urtez jardun zuen enpresan eta 1968an sartu zen lan munduan, arotz gisa. Bidasoa eskualdeko sindikalismoa gertutik jarraitu arren, Donostian burutu zuen klandestinitateko militantzia, bereziki elkarrizketa kokatzen den Easo plazan.


Musuka nazazu — Gaztezulo\nMusuka nazazu https://www.gaztezulo.eus/albisteak/musuka-nazazu https://www.gaztezulo.eus/albisteak/musuka-nazazu/@@download/image/24p17-1.jpg\nTorloju musuak, xurgatzaileak, hortzez hortzekoak, sakonak, estuak, gozoak, pasioz beterikoak, bibotedunak, otso gizon musuak\nMusu mota asko dago eta musukatzeak, gauza guztiek bezala, bere sekretutxoak ditu. Dena dela, gustuko neska-mutilarekin arituz gero, eta trebezia pixka batekin, gozamena ziurtatuta dago.\nTomima Edmarkek "Musuen liburuan" bost baldintza jarri ditu musu batek dardarka utz gaitzan. Lehenengoa, gustuko bikotekidea bilatzea. Bigarrena eta hirugarrena, toki eta une egokia aukeratzea. Laugarrena, bikotekideak musurik nahi ote duen begiratzea. Eta azkenik, "erasoari" ekitea. Hala ere, erasoari ekin aurretik musuei buruz zenbait kontu jakitea komeni da, ez huts egiteko, noski.\nBatzuetan, musua bikotekideen arteko maitasuna azaltzeko keinua baino ez da. Askotan, ordea, musuek indar erotiko handia izan dezakete eta sexu jolasetara eraman gaitzakete. Helburua edozein izanik ere, gai honi buruz hainbat liburu idatzi dituen David Colemanen arabera, hiru "p" behar dira egoki musukatzeko: pazientzia, patxada eta pasioa. Ez ahaztu bikotekidearekin zaudenean\neta pekatu egin ezazu!\nEz azkar ibili, ez temati izan\nAdituen arabera, musukatzerakoan, ez da sekula azkar ibili behar. Hasteko, onena ezpainak arin eta gozo elkartzea da, mingaina dantzan jarri gabe. Bestalde, begiak itxita, entzumen, ukimen eta usaimen sentsazioak areagotu egiten dira. Garrantzitsua da, halaber, sudurretik arnasa hartzea, musua gehiago luzatzeko. Dena den, kontua ez da erronka botatzea eta zinema munduko musurik luzeena gainditzen ahalegintzea: hiru minutu eta bost segundu! Musu hori "You are in the Army now" filmean ikus daiteke, eta Jane Giman aktorea, eszena errodatzerakoan, zorabiatzear egon zen, Regis Tommey-ren ahoari itsatsita. Hortaz, badaezbada ez zaitez gehiegi luzatu. Erietxea ez baita musuaren ondorioak gozatzeko lekurik erotikoena!\nSexu edo maitasun kontuetan bezala, musuetan ere kalitatea kantitatea baino garrantzitsuagoa da. John Barrymorek, AEBetako zinema mutuko galairik galaienak, film berean musu gehien emandako zaldunaren errekorra du. Film bakar batean ("Don Juan", 1926) 127 musu banatu zituen Mary Astor eta Estelle Taylor-en artean. Tematia gizona! Egungo emakumeek, ordea, ez lukete bere musu uholdearekin gehiegi gozatuko, izan ere, adituen arabera, garai hartako musuak hitz gutxitan labur litezke: lehorrak eta ahoa itxita di-da emandakoak.\nZorionez, praktika guztiak, urteak joan urteak etorri, hobetu egiten dira, eta musukatze ere ez da salbuespena.\nMugarik gabeko ibilaldia\nAldaketak aldaketa, musuak maitasunaren adierazbide nagusi izaten jarraitzen du. Gainera, sexu jokoen ataria ere izan daiteke eta horrelakoetan, ahoa eta mingaina nora zuzendu jakitea primeran dago. Gogoan izan: gorputzaren zati eta zirrikitu guztiak onak dira musu zaparrada jasotzeko. Hori bai, leku batzuk besteak baino hobeak dira.\nSexologoek diotenez, emakumeentzat, ahoarekin batera, lepoa da gorputz atalik sentikorrenetakoa. Gizonezko askori ere lepoan musuak jasotzea gustatzen zaie eta, batik bat, belarrian lagunaren ahoa eta mingaina sentitzea.\nOndoren, gorputzeko zoko guztiak arakatu eta musuka daitezke: bizkarra, izterrak, ipurdia, mokorrak, sabela, oinetako behatzak\nTiti buruak oso kitzikagarriak dira, bai gizonezkoentzat eta baita emakumezkoentzat ere. Beraz, hauek ere musu ibilaldian sar ditzakezu. Baita sabelaldea ere. Sabelaldea musukatzeak plazer handia ematen du, izan ere, sexu organuak gertu daude eta ezpainen hurbiltasunak zure bikotekidea sutan jarriko du. Hankartea izan daiteke hurrengo jopuntua, zure bikotekideak nahi badu, jakina. Baina bertara iritsi aurretik utzi zure ezpainei eta mingainari gustuko lekuetatik libre ibiltzen. Ez zaizu damutuko\n29 orduko musua\nTxapelketa txoro horietako batean, 1998an, AEBetako bikote batek munduko musurik luzeenaren marka ezarri zuen: 29 ordu. Bukatu ondoren, aurpegiko giharrak beren tokian jartzera eramango zituzten, seguru asko.\nZinema mundua musuez beterik dago. Aktoreak elkarri musu ematen ari direla, hamaika sekuentzia filmatu dira. Hona hemen zenbait aktorek beste aktore batzuen musuei buruz esandakoak:\nTellyri sensualitatea dario. Ohean irudikatzen zaituela dirudi. Pena zuzendariak musua eman aurretik moztu izana! (Angie Dickinson).\nRaquelen belarria musukatu nuen. Hmmmmm. Pixkanaka mihia sartzen hasi nintzen eta Raquel animatzen hasi zen\nEtenalditxo bat egin genuen eta Raquelek zera esan zuen: Jim, axola ez bazaizu, etzazu mihia belarrian sar. Makilajea joaten ari zait (Jim Brown).\nEgarriz musukatzen zuen, bere esku artean gizonaren aurpegia hartu eta edatera zihoala ematen zuen (Kenneth Tynan).\nAho barruraino sartu zitzaidan, eta ondoren kanpora atera zen. Emozionalki norbait gerturatu, nire gorputzean sartu, eta ondoren joan izan balitz bezala izan zen (Juliette Lewis).\nEz zuen ezpainekin musukatzen, arimarekin baizik (Eartha Kitt).\nMusua eta kulturak\nHerri eta kultura guztietan ez da berdin musukatzen. Era guztietako ohiturak daude.\nTrobriand uharteak (Polinesia)\nBertakoei gure musua aspergarria iruditzen zaie. Beraiek masailak, sudurra eta ezpainak igurtziz elkar agurtzen dute. Harremana sakonagoa izanez gero, mingainak elkarri igurtzen dizkiote lehendabizi, eta gero goiko ezpainean kosk egiten dute.\nEz da ohikoa Japonian inor jendaurrean musukatzen ikustea. Haur txikiek baino ez dute musurik jasotzen. Etxeko intimitatean, berriz, sexu jokoen aurrekariak dira musuak.\nGizonezkoen arteko musuak ohikoak dira Afrika iparraldean: Marokon, Aljerian\nMusuok ez dute sexu zentzurik. Gizonezkoen artean oso arrunta da laguntasuna ezpainetan musu emanez adieraztea.\nAEBetan normala da gurasoek seme-alabei ezpainetan musuak ematea. Europan, aldiz, masailetan musu ematen zaie umeei.


Literatur Emailuak » atalkakoak\nApi 17 03\nBaietz astea gaizki bukatu-ren itzulera\nAste batzuetako hutsunearen ondoren, duela 25 urte berriz ere argitaratu zen Saizarbitoriaren eta Izagirreren Baietz astea gaizki bukatu saila Zeruko Argian. "Rubial pozik Astea baietz gaizki bukatu utziko genuelakoan. Ba ez. Ez dugu abandonatzen eta alperrik du hor zehar asesoria kulturalak eskaini behar dizkigula esaten ibiltzea". Go home Mr. Church zuen aste hartako artikuluak, eta Aberri Egunaren ondokoez ziharduen.\nApi 03 03\nInazio Atxukarroren museoa eta Antxon Ezeizaren ibilerak\nSasoitxo bat isilik izan ondoren, indartsu itzuli ziren duela 25 urteko martxoan Koldo Izagirre eta Ramon Saizarbitoria Gure pertsonaia pertsonalaren pertsonaltasuna elkarrizketa-atalera. Martxoaren 19ko data zeraman Zeruko Argia-n Inazio Atxukarroren museora eraman gintuen bikoteak; eta hurrengo astean Antxon Ezeizarekin jarri zuen hitzordua. Irakurleek nabaritua zuten, nonbait, hutsunea, izen hori zeraman gutuna argitaratu baitzen Atxukarrorekiko solasa zekarren 778. zenbakian, Izagirre eta Saizarbitoriaren falta gaitzetsiz (Xabier eta Albertok sinatua zen gutuna). Lemoizko Zentralak hartu zuen azala eta artikulu nagusia; Sarrionandiaren artikulu pare bat ere irakur zitezkeen. Aberri Eguna izan zen, berriz, 779. zenbakiko azala eta mamia hartu zituen gaia. Oro har liburugintzaz eta bereziki liburuen prezio garestiaz ere bazen artikulua.\nOts 13 03\nEscritor vasco / Euskal idazlea polemika (eta III)\n1978an izandako “Escritor vasco / Euskal idazlea” eztabaidaren azken atala dakarkizuegu aste honetan. Hierro egunkarian argitaratutako mahai-ingurua, Zer egin? aldizkariko artikulua, eta “Narrativa vasca actual: antología y polémica” liburuko beste testutxo bat, José Luis Merinok idatzia. Antologia hori handik urtebetera argitaratu zen eta zati handi bat eskaini zion aipatu polemikari.\nKategoriak: atalkakoak, urteurrenak.\nOts 06 03\nEscritor vasco / Euskal idazlea polemika (II)\nAurreko astean helarazi genizuen1978an izandako “Escritor vasco / Euskal idazlea” eztabaidaren lehen artikulu-multzoa. Oraingoan beste hainbat egileren iritziak gehitu dizkiogu: Elías Amezaga, Martin Ugalde, Ramón Buckley eta Jon Urrujulegi. Datorren astean argitaratuko dugu sail horretako azken emaitza.\nMikel, Antxon, Joxan, Pello eta Sabintxo\nDuela 25 urteko Gure pertsonaia pertsonalaren pertsonaltasuna elkarrizketa-atalean, Saizarbitoriak eta Izagirrek ikastolako bost gaztetxo eraman zituzten Zeruko Argiako orrialdeetara: Mikel, Antxon, Joxan, Pello eta Sabintxo. Argazkiak ere baziren, baina begiak estalita. Aldizkariko zenbaki hartan, Perturren desagerketari buruzko datu berriak izan ziren gai nagusia, eta Joseba Sarrionandiaren ipuin labur batzuk eta Koro Navarroren liburu kritika ere aurki zitezkeen.\nUrt 30 03\nEscritor vasco / Euskal idazlea polemika duela 25 urte\n1978ko urtarrilean Raúl Guerra Garrido idazle donostiarrak polemika handia piztuko zuen artikulua argitaratu zuen Eginen. Bertan, literatura erdaraz idazten duten euskal herritarrek bazterketa bikoitza jasaten zutela salatzen zuen. Egunkari hartan bertan erantzun zion Xabier Kintanak, Zeruko Argian Koldo Izagirrek eta Ramon Saizarbitoriak, Deian Elías Amezagak eta Martin Ugaldek, eta gehiagok, dozena bateko artikulu saila osatu arte.\nGeroztik ia kronikoa bihurtu den eztabaida honek, orduko hartan izan zuen agerpenik goriena eta joriena. Hurrengo Emailuetan polemika horretako gainerako artikuluak bilduko ditugu.\nMarisa barra atzean\nKoldo Izagirre / Ramon Saizarbitoria bikotearen Baietz astea gaizki bukatu aste batzuez desagertu zen, elkarrizketak egiteari heldu zioten bitartean. Sail berriari Gure pertsonaia pertsonalaren pertsonaltasuna ipini zioten izena, eta hurrengo hilabeteetan bost elkarrizketa bururatu zituzten. Lehen-lehenik, prostituta anonimo bat izan zen protagonista, Marisa barra atzean izeneko artikuluan. Zeruko Argia-ko zenbaki hartan beste hauek ere irakur zitezkeen: Oskorriren "Mosen Bernat Etxepare", J.L. Davanten koplak edo Juan Txillidaren marrazkia.\nUrt 23 03\nClaudia Cardinaleren dezepzioa\nAurreko asteko gaiari jarraituta, Claudia Cardinale sekuestratzeko plana zelan amaitu zen kontatzen ziguten aste hartako Baietz astea gaizki bukatu sailean,eskoletan euskara sartzearen eztabaidarekin batera. Zeruko Argia-ko zenbaki hartan ere Martin Villak esandako “Dos a uno a nuestro favor” esaldi famatuaren sorburuan dauden hilketak izan ziren gai nagusia.\nUrt 16 03\nClaudia Cardinale sekuestratzeko plan izkutua\nIndarberrituta itzuli ziren Ramon Saizarbitoria eta Koldo Izagirre Baietz astea gaizki bukatu sailaren 1978ko lehen alean. Normalean baino orrialde bat gehiago, tartean Claudia Cardinale sekuestratzeko plana ere definitzen zuten. Zeruko Argia-ko zenbaki hartako beste eduki batzuk: Olariagaren Mozorrozko pertsonaia berria, eta Mitxelena bertsolariari egindako elkarrizketa.\nUrt 09 03\nAstea gaizki bukatzeko modurik ez\nZeruko Argia-ren urte hasierako zenbaki bikoitzaren (767-768.a) ostean, 1977ko urtarrilaren 8an ez zen Baietz astea gaizki bukatu sailik argitaratu. Aste honetan, beraz, ezin gozatu, Koldo Izagirreren eta Ramon Saizarbitoriaren artikuluez.\nUrt 02 03\nAve Cesar, agur tú\nHizkuntz politika eta elebitasunak sortutako hainbat korapilo jorratzen zituzten Koldo Izagirre eta Ramon Saizarbitoriak Baietz astea gaizki bukatu saileko 1978ko lehen artikuluan. Ave Cesar, agur tú izan zuen izenburua. Zeruko Argia aldizkariaren ale hartako beste zenbait eduki: 1977. urteko bilana, Bardeetako tiro poligonoa, Charles Chaplinen heriotza…\nAbe 26 02\nParlamentariek ez omen dute\n1977ko abenduaren 25eko Baietz astea gaizki bukatu saileko artikuluak Parlamentariek ez omen dute aurreautonomiarik lortu izan zuen izenburua. Zeruko Argia aldizkariaren ale hartako beste zenbait edukiren artean, irakurle batek “medio metro” eta “cuanto más alto más bobo” deiturak erabiltzen ditu Izagirre eta Saizarbitoriari buruz, berauen artikulu bat kritikatzeko orduan.\nAbe 19 02\n1977ko abenduaren 18ko Baietz astea gaizki bukatu saileko artikuluak Berriz ere izan zuen izenburua. Zeruko Argia aldizkariaren azala eta editoriala: Fran Aldasororen askapenaz. Barruan beste zenbait eduki: “Ipurbeltz” aldizkariaren lehen alea plazara, Juan Luis Goenagaren erakusketa, Joseba Sarrionandiak Xabier Gereñoren nobela bati egindako kritika, Itxaro Bordaren bertsoak Xabier Leteri. Hurrengo asteko artikulua: “Parlamentariek ez omen dute aurreautonomiarik lortu”.\nAbe 12 02\n1977ko abenduaren 11ko Baietz astea gaizki bukatu saileko artikuluak Baietz astea izan zuen izenburua, non Koldo Izagirrek eta Ramon Saizarbitoriak aitortu zuten: “Pues bai, gu futbolzale amorratuak gara”. Zeruko Argia aldizkariaren azalak honela zioen: “Emakumeak burrukan”, gerra garaiko emakume anarkistez. Barruan beste eduki batzuk: Antton Olariagaren Hormasprayko, Ibon Sarasolaren “Hitz bitan” saileko lehen artikulua, Jon Sendagortaren “Artea eta anarkismoa” artikulua.\nAbe 05 02\nUniversitas Deustensi Ecclesiae\n1977ko abenduaren 4ko Baietz astea gaizki bukatu saileko artikuluak Universitas Deustensis Ecclesiae izan zuen izenburua. Zeruko Argia aldizkariaren azalean “Homosexual eta beste zokoratuak” lema, eta gaiari buruzko editoriala eta erreportaia. Barruan beste eduki batzuk: Ibon Sarasolak iragarri zuen “Euskal jardunak” artikulu saila abiaraziko zuela; Jon Sendagortak Jose Julian Bakedanoren “Bost” filmari buruz idatzi zuen. Datorren asteko artikulua: “Baietz astea”.\n1667: Jacques Bela hil zen\n1812: Jose Antonio Uriarte jaio zen\n1891: Krispin Beobide hil zen\n1901: Justo Mokoroa jaio zen\n1908: Etxahun-Iruri (Pierre Bordazarre) jaio zen\n1849: Anne Bronte hil zen\n1903: Iosif Utkin jaio zen\n1912: Patrick White jaio zen\n1916: Walker Percy jaio zen\n1921: Heinz G. Konsalik jaio zen\n1922: Jose Craveirinha jaio zen\n1935: Steinbecken Tortilla Flat argitaratu zen\n1940: Maeve Binchy jaio zen\n1972: Violette Leduc hil zen\n1990: Giorgio Manganelli hil zen\n2001: Francis Bebey hil zen\n2014: Maya Angelou hil zen


Vuelingeko pilotuen greba 2018ko apirilaren 25-26an eta maiatzaren 3-4an\nBilboko Aireportuko konpainiarik garrantzitsuena da (trafikoaren % 37). Hondarribia eta Iruñeko aireportuetatik ere hegaldiak eskaintzen ditu Vuelingek.\nVuelingek Hondarribian hegaldiak eskaintzen segituko du, lanak egin artean\nVuelingeko pilotuen grebak eragin handia izan dezake Euskadin\nSepla pilotuen sindikatuak Vuelingen duen sailak 24 orduko greba deitu du apirilaren 25 eta 26rako eta maiatzaren 3 eta 4rako.\nBilboko Aireportuko aire-konpainiarik garrantzitsuena da Vueling, trafikoaren % 37 baitu. 2018ko martxoan iazko epe berean baino 29.000 bidaiari gehiago izan zituen, Granadara eta Jerezera eskainitako hegaldi berriei eta Bartzelona eta Sevillara doazen hegaldien maiztasun hazkundeari esker. Iruñeko Aireportuan eta Hondarribikoan ere zerbitzua eskaintzen du Vuelingek.\nSeplak ostiral honetan erregistratu du greba deialdia.\nSindikatuak azaldu duenez, III. lan hitzarmena negoziatzeko orduan "argitasun eta zehaztasun falta" erakutsi du zuzendaritzak, eta indarrean dagoen II. hitzarmenaren hainbat puntu urratu ditu "behin eta berriz" (besteak beste, hautaketa prozesua, aldi batean betetzeko dauden lanpostuak eta egun libreen ingurukoak).\nHitzarmen berriaren negoziazioaren harira, Seplak uste du zuzendaritzaren jarrerak negoziazioak "atzeratu" dituela.\nSindikatuaren hitzetan, atzerrian dituen baseen kontura hazi nahi du Vuelingek eta hori "Espainiako pilotuen lanpostuak eta lan eskubideen kaltetan izan daiteke".\nHorrez gain, langileen batzordeak uste du zuzendaritzaren eskaintzak euren lehiakideak diren beste konpainietan egiten direnak baino "dezente txikiagoak" direla.\nGutxieneko zerbitzurik ez, oraingoz\nVuelingeko iturriek nabarmendu dutenez, oraindik ez dute jaso greba deialdiaren jakinarazpen ofiziala, eta hortaz, ezin dute oraindino gutxieneko zerbitzurik ezarri: "Gure lehentasuna bidaiariak dira, grebak ahalik eta kalte gutxien egin diezaien".


Montserrat iritsi | Consumer\nKokaleku honetan zaude: Azala > Bidaiak > Donejakue bidea > Nola iritsi > Montserrat iritsi\nMontserrat abadia Kataluniako erromesaldirik nabarmenena da. Izan ere, Montserrateko Ama Birjinaren zaindaria da, Moreneta goitizenez ezaguna. Done Joan de la Peña Donejakue bidearen ohiko abiapuntua da, Huescako Santa Zilia eta Jaca lotzen dituena, eta Kataluniatik, Lleida eta Zaragozatik, Logroñon konektatzen duena.\nMontserrateko Santa Maria monasteriora iristeko aukerarik onena Kataluniako Generalitatearen Trenbideetako R-5 linea hartzea da. Bartzelona – Manresa linea eta Plaza Españatik abiatzen da, hiriburuan bertan. Estazioan, komeni da txartel konbinatua erostea Aeri Montserrserraraino, eta gero teleferikoan igotzea, edo Monistrol Montserrat eta tremailera trenez, monasterioraino. Teleferikoak 544 metroko desnibela gainditzen du, eta erromesaldiaren lehen adrenalinaren lehen deskarga dakar. Tren kremailera berria 1957an martxan jarri zen tren zaharraren txanda da, eta 2003az geroztik funtzionatzen du. Beste aukera bat da, monasteriora iristeko eta mendi zerratua miresteko.


Hasier - Iraila 2009\nHasier Ezkor Honek idatzi du: jabetzen den hori Egun honetan: 2009/09/30 eta ordu honetan: 13:39:58 Atalak: Memorien dietarioa, Zer egin ezkortasuna zure bizitzan ainguratzen denean?\npermalink Erantzun Eguzki handi bat Honek idatzi du: jabetzen den hori Egun honetan: 2009/09/29 eta ordu honetan: 01:06:09 Atalak: Memorien dietarioa, Ulertzen hasi gaitezkeen zerbait. Laino umilen artean agertzen zen eguzki handia.Ez du ezerk ordezkatuko ezerezaren espazioa.\nLaino moreen artean, ia ohartu gabean agertu ziren laino moreen artean.Ulermenak merezi ote? Nork ulertu beharko luke?\nKirol esatariek ba ote dute Jainkorik?. Hala balitz, zergatik ezkutatzen dira?Eguzki handi baten itzalpean ezkutatu ohi dira.\npermalink Erantzun Meditaziorantz, udazkenerantz Honek idatzi du: jabetzen den hori Egun honetan: 2009/09/25 eta ordu honetan: 13:17:08 Atalak: Memorien dietarioa, Pentsamendu barreiatuen zaparrada. Kontzientzia bere horretan mantenduko da. Ez ditu arbuiatuko, ez ditu epaituko, ez ditu zokoratuko: arretatsu begiratuko ditu. Beste norbaitenak bailiren.\npermalink Erantzun Scardanelliren urratsak Honek idatzi du: jabetzen den hori Egun honetan: 2009/09/22 eta ordu honetan: 12:30:43 Atalak: Memorien dietarioa, Nor da zure Zimmerman?Non galdu dituzu zure Hiperion eta Diotima?\npermalink Erantzun Sincerely, L.Cohen: esker aunitz Honek idatzi du: jabetzen den hori Egun honetan: 2009/09/18 eta ordu honetan: 14:06:30 Atalak: Memorien dietarioa, Ez ginen damutu, ez. Ez genuen damutzeko unerik izan, ez. Steve Earle eta Athletikaren artean aukeratu behar izan genuen, sarrera prezio mingarriak tarteko, baina Cohen jaunak ez zuen damutzeko zirrikiturik eskaini BEC-eko eszenatokia santutegi partikularra bihurtu ostean. Ahaztu ezin diren gau horietako bat bizi izan genuen. Ordaindutako dirutza amorala iruditu zitzaigun arren, batez ere eserleku merkeenek eskaintzen zuten ikuspegi eskasa kontutan izanda, merezi izan zuen. Denon ahotan zegoen kontzertu amaieran esaldi berbera: merezi izan du!. Azken momentuan trikimailuren bat erabili behar izan genuen Cohen zeremonia-gidaria bere saltsan, eta ahalik eta gertuen, ikusi, entzun, usaindu, dastatu ahal izateko: eszenatokirantz irristatu ginen ezkutuka, ez baigenuen tokatu zitzaigun eserlekurako prismatikorik eraman.\nLeonard Cohenek eta bere bandak (teknikoak eta soinu ingeniariak barne) musikaren eta mistikaren kolore ikusezinenak erakutsi zizkiguten atzokoan Barakaldoko kontzertuan, asaldura hipnotiko batera garraiatu gintuztela. Nola edo hala beti asmatzen genuen kanta baten ondoren zetorkeena: Suzanne intimistago bat bigarren parteari ekiteko, I´m your man gospel puristaren iturrietatik edanda, Hallelujah meditazio egoeran murgildu ahal izateko, First we take Manhattan bis amaigabeetan, ezagunenak aipatzearren. Berrogei urtetan erabili izan duen kobazuloetako ahots baritonoak ez zigun damutzeko aukerarik eman, ez. Esker aunitz L. Cohen jauna. Urte askotarako! Sincerely, yours. We are your fans!\npermalink Pranayamarekin estutzen nauzu Honek idatzi du: jabetzen den hori Egun honetan: 2009/09/15 eta ordu honetan: 17:28:20 Atalak: Memorien dietarioa, Pranayamarekin estutzen nauzu.Hark bakarrik askatu zaitzake, diozu.Oso ondo ikasi dut ikasgaia baina badira gauza batzuk ezin direnak esan.I. lagundu dut gaur etxe bila.Har bakarrik askatu zaitzake, diozu.Badira gauza batzuk ezin direnak esan.\nBarakaldora dator, salneurri pribilegiatuan, datorren ostegunean...\npermalink Erantzun 11- S aspergarria Honek idatzi du: jabetzen den hori Egun honetan: 2009/09/11 eta ordu honetan: 13:12:58 Atalak: Memorien dietarioa, Gaur 8 urte, Bermioko portuan esnatu nintzen siestatik (sasoi honetan herriko jaiak izan ohi dira) eta beheko tabernara deskafeinatu bat eskatzera nindoala lokuluskan izandako ametsek jarraipenik zuten galdetu nion nire buruari, aspergarritasuna eta harridura lagun nituela.\npermalink 2 erantzun Bonny-ren itzulera? Honek idatzi du: jabetzen den hori Egun honetan: 2009/09/07 eta ordu honetan: 10:57:56 Atalak: Memorien dietarioa, Gaur bertan kaleratuko dute bere disko berria: Let's Change The World With Music. Aitzakia ezin hobea harri-bitxi hau berriro entzuteko.\npermalink Erantzun Euri ahantzia Honek idatzi du: jabetzen den hori Egun honetan: 2009/09/04 eta ordu honetan: 12:47:29 Atalak: Memorien dietarioa, permalink Erantzun R.S. eta ni A8 autobidean Honek idatzi du: jabetzen den hori Egun honetan: 2009/09/01 eta ordu honetan: 17:27:52 Atalak: Memorien dietarioa, Gogoan dut 2005eko udan ezagutu nuela Ramon Saizarbitoria. A8 autobideko gasolindegi batean izan zen. Biok geratu ginen aldi berean gasolina botatzeko xedez eta berehala ezagutu nuen. Ez ninduen begiratu ere egin, ez ninduelako ezagutzen.


Zerbitzuaren kalitatea pittin bat hobetu arren, bidegabekeria latzak arazo | Revista - Part 3\nZerbitzuaren kalitatea pittin bat hobetu arren, bidegabekeria latzak arazo\nEtxebizitza-agentziak: 318 bulego bisitatu ditugu Espainiako 18 hiritan : Zerbitzuaren kalitatea pittin bat hobetu arren, bidegabekeria latzak arazo\nEtxebizitza-agentzien herenak ez du proba gainditu. Horietako gehienetan diru beltza onartzen da. Babes ofizialeko etxebizitzak merkatu libreko prezioan saltzen dira\n[Pág. 1] Zerbitzuaren kalitatea pittin bat hobetu arren, bidegabekeria latzak arazo\n[Pág. 2] Erdipurdiko aholkularitza komertziala\n[Pág. 3] Diru beltza eta B kontukoa\n[Pág. 4] Etxebizitza bilatzeko eta erosteko aholkuak\nBankuak gehiegizko klausula jarri du mailegu-kontratuan\nZerbitzu onargarria, baina akats eta irregulartasunez betea\nNorberak erosi ordez, beste norbaitekin partekatzeko hartutako etxebizitza\nPublicado en la edición impresa de 2006ko urtarrila\nver la edición impresa de 2006ko urtarrila\nDiru beltza eta B kontukoa\nEsana dugun bezala, agentzien %60k, inolako eragozpenik ipini gabe, beren bezeroen arteko eragiketak diru beltzez egiteari ongi zeritzoten. Hona prozedura: eskritura salerosketaren prezio osoagatik egiten ez denez, horrela bezeroak eskrituran agertu ez denari dagokion BEZ (%7) eta tarte horri dagozkion notaritzako gastuak (beren BEZ, %16, eta guzti) ordaintzeari saihets egiten dio. Legez kanpoko jarduera horren onuradun nagusia ez da etxebizitza-agentzia, pisua saldu duen bezeroa baizik. Nolanahi ere, azterturiko 318 etxebizitza-agentzia horietatik, Sevilla, Granada, Valentzia eta Malagan bisitaturiko bulegoen %90 baino gehiagok ez zion uko egin etxebizitzan salerosketan diru beltzez jarduteari. Beste horrenbeste gertatu zen Santanderren azterturiko hamar bulegotatik zazpitan, Kordoba eta Zaragozan bisitatutakoen %60tan, A Coruña, Valladolid eta Bilbon daudenen %56tan eta Madril, Bartzelona, Oviedo eta Iruñeko agentzien erdietan. Hitz batez, aldizkari honek 2002 urtean egin zuen txosteneko egoeraren aldean hobetu omen den arren (orduan bisitatu ziren agentzien %98k beren bezeroen arteko eragiketak diru beltzez jardutea onartu zuen-eta), nabarmenki bidegabekoak dira oraino ere.\n/imgs/20060101/tema3.jpg Babes ofizialeko etxebizitzak eskaintzen dituzten agentzia bakanek (bisitatu diren guztien %10) merkatu libreko etxebizitzen pareko prezioetan dituzte salgai, legeria guztiek horrelako etxebizitzak merkatu libreko prezioez behetik bakarrik sal daitezkeela xedatua duten arren. Mota horretako pisuak legeriek onartu baino dezente prezio biziagoan saltzen dira, prezio horren parte bat “B kontuko” dirutan entregatzen delako. Babes ofizialeko etxebizitzen bigarren transmisio edo salmentetan maizen gertatzen den iruzurretako bat da hori. Legez, aspaldikotasun edo adin jakin batera (urte kopuru hori aldatu egiten da autonomi erkidego batetik bestera) iristen ez diren babes ofizialeko etxebizitzak ezin sal daitezke tokian tokiko legeriak xedaturiko gehieneko prezioan baino garestiago.\nTratu pertsonal ona\nAdiera honetan, alde handirik ez da hauteman hamazortzi hirietan: etxebizitza-agentzien %12k bakarrik eman zioten bezeroari behar ez bezalako traturik. Parametro hori neurtzeko hainbat faktore hartu ziren kontutan: profesionalek erakutsitako interesa, hartutako jarrera, bezeroari eginiko abegia eta eskaintzen dituen zerbitzuetan agerturiko arreta, oro har. Arreta pertsonalik egokiena eman zutenak, dena den, Valentzia, Valladolid eta Zaragozan (atal honetan “oso ona” izan zuten kalifikazioa) bisitatu ziren agentziak dira. Gainerako hirietako agentzien puntuazioak “ona” (18etatik hamabi) eta “onargarria” (Sevilla, Murtzia eta Kordoban) kalifikazioen artean dabiltza. Bestetik, bisitatutako lau etxebizitza-agentziatik batek “bikaina” kalifikazioa irabazi zuen, erabiltzaileari emaniko tratuari esker.\nAparteko gastuez informaziorik ematen al dute?\nBerria izan, bigarren eskukoa izan, etxebizitza erosteko, prezioarekin batera, erabiltzaileak ordaindu behar dituen gastuen gaineko informazioa hamar agentziatik zazpik eman zuten. Maizen aipatutakoak ezagunenak izan ziren: notaritzako gastuak (hamar agentziatik ia bederatzik eman zuen horiei buruzko informazioa), Ondareen Transmisioen Zergari dagozkionak eta Jabetzaren Erregistrokoak (%70etan eman zen horren gaineko informazioa). Bestetik, etxebizitza hartzeko unean eragina duten gastuen gaineko alderdi zenbait %44k jakinarazi zituen. Etxebizitza-agentzia horietako askok hipoteka-maileguaren tramiteak, aplikatu beharreko BEZ eta antzekoak nabarmendu zituzten (haietako batzuek bere burua eskaini zuten tramite horiek kudeatzeko).\nAzterketa honetako etxebizitza-agentzia askotan, adibidez, etxebizitza erosketaren formalizazioari dagozkion gastuak ondasunaren osoko prezioaren %10 – %12 ingurukoak direla jakinarazi zitzaien bezeroei. Gastu horietan sartzen dira etxebizitza-agentzia guztiek eginiko kudeaketagatik kobratzen dituzten komisioak baina gutxi-gutxi dira ( %5 baino ez) beren lansariak zenbatekoak diren zehazten dituztenak (jabeak eskaturiko guztirako prezioaren %1etik % 5era arte, agentziek diotenez). Hori bai, dagokion taulan zehaztua agertzen den bezala, etxebizitza-agentzien %63k pisuen prezioa negoziatzeko modukoa dela onartu zuen.\nJoan aurreko orrira: « Erdipurdiko aholkularitza komertziala\nOrri honetan zaude: [Pág. 3 de 4]\nIr a la página siguiente Etxebizitza bilatzeko eta erosteko aholkuak »\nEntziklopediak Interneten: paperezkoak baino hobeak ote?\nFormula magikorik ez\nAztertzea eta prebenitzea, funtsezko neurriak\nPrezioak merkeago, eskubideak berdin-berdin


Irakeko Diyala probintziako bi hiritatik bidali dute Estatu Islamikoa - Mundua - Berria\nIrakeko Diyala probintziako bi hiritatik bidali dute Estatu Islamikoa\nIrakeko milizia xiitek eta kurduen pexmerga indarrek elkarlanean bi hiritatik bidali dute EI Estatu Islamikoa, ekialdeko Diyala probintzian. Azken asteotan Irakeko iparraldean armadak, miliziek eta pexmergek EIren aurkako gerraren norabidea euren alde paratzea lortu dute, baina ez hego-mendebaldeko Al-Anbar probintzia handian. Armadak galera handiak izan ditu han, eta muturreko islamisten alde paratu ez diren tribu sunitak dira erresistentzia nagusia. «Berehala behar dugu aireko laguntza gure hiriaren aurkako erasoari aurre egiteko», adierazi dio Ramaditik Falih al-Issawi Al-Anbarko gobernadoreordeak Rudaw kazetari Ramadi da probintziako hiriburua. AEBek diotenez, haiek eta haien aliatuek ortziraletik 24 aire eraso egin dituzte EIren aurka, horietako lau Al-Anbarren.\nDiyalako Saadiya eta Yalula hirietan herenegun sartu ziren milizia xiitak eta kurduak. Ekainean Mosulen hasitako erasoaldiaren ondoren hartu zituen EIk kontrolpean. Komenientziazko aliantza horri, ordea, arantzak ager dakizkioke agudo. Izan ere, pexmergek Badr miliziari eskatu diote Saadiyaren kontrola kurduen esku uzteko. «Badr brigada Saadiyan dago orain, eta negoziatu egin behar dugu hiritik atera daitezen», adierazi dio Rudaw-i Ahmed Latif-ek, pexmergen bozeramaileak. Latifek dio erasoaldiaren ardura pexmergek izan dutela, eta Badr milizia errefortzu besterik ez dela izan. Miliziaren arduradunak, ordea, ez daude ados horrekin.\nAl-Anbarren, ordea, bertzelakoa da egoera. Al-Issawi gobernadoreordeak jakinarazi duenez, EIko 2.000 kide inguruk eraso diote probintziako hiriburuari. «Bertako Polizia, armada eta tribuetako indarrak ari dira borrokan. Baina beharrezkoa dugu nazioarteko koalizioko indarrek bonbardaketak gogortzea Estatu Islamikoaren aurka». Bagdadetik ehun kilometro mendebaldera dago Ramadi. EIk iazko abenduan eraso zion lehenbizikoz.


Gamesa tinko, Indiako merkatuaren aldeko apustuan - SPRI\nGamesa tinko, Indiako merkatuaren aldeko apustuan\nEuskal konpainiak 278 megawatt hornituko ditu guztira zazpi proiektu eolikotarako\nEnergia berriztagarrietan espezializatuta dagoen Gamesa konpainiak Indian duen presentzia indartzen jarraituko du, 278 megawatteko horniketa egingo baitu zazpi proiektu eolikotarako. Euskal enpresak 139 aerosorgailu banatuko ditu guztira instalazio horietarako.\nSinatutako akordioetan aurreikusi denez, proiektu eoliko guztietako turbinen horniketaz, instalazioaz eta abian jartzeaz arduratuko da. Gainera, proiektu horietako hirutan, Zamudion finkatuta dagoen taldeak parkearen giltza-eskurako eraikuntza eta honi dagozkion ingeniaritza zibileko lan guztiak egingo ditu.\nGuztira, Gamesak G114-2.0 modeloko 99 turbina (198 megawatt) eta G97-2.0 MW modeloko 40 turbina (80 megawatt) hornituko ditu.\nKonpainiak ohar baten bidez argitu duenez, zazpi proiektuak aurtengo martxotik urrira bitartean abian jartzea aurreikusi da.\nGamesak 2009an hasi zuen Indiako industria-jarduna, eta gaur egun, herrialde horrek konpainiaren salmenta guztien ia % 30 xurgatzen du. Euskal enpresak palak ekoizteko lantegi bat inauguratu zuen otsailean Andhra Pradesh estatuan, baina honez gain, antzeko beste lantegi bat dauka Gujarat estatuan eta nacelleak ekoizteko lantegi bat eta konponketa-zentro bat Tamil Nadu estatuan.\nEuskal konpainiak 3.500 megawatt baino gehiago instalatuak ditu Indian 2009az geroztik, eta 3.200 megawatten eragiketaz eta mantentze-lanez arduratzen da.


'Batman contra Superman' filma, urtarrilaren 1ean, 'La Noche De…' saioan\n'Batman contra Superman: El amanecer de la justicia' filmaren estreinaldia, 'LND...'n\nSaioak gainera, aurrez aurrez jarriko ditu filmeko bi protagonista nagusiak, Ben Affleck eta Henry Cavill. Ondoren, zine munduan izan diren super-heroi txarrenak zeintzuk izan diren ikusiko ditugu.\n"La Noche De.." saioaren webgunea\n"La Noche De..." Nahieranen\n'La Noche De...' saioak Batman contra Superman: El amanecer de la justicia super-heroien filma eskainiko du. Herriko injustiziaren aurkako bi super-heroien arteko borrokan oinarritzen da filma, hala ere, aurkariak borrokan diren bitartean gizarteak izugarrizko mehatxua jasotzen du. Filmean, Zack Snyderek zuzendutakoa da, eta Ben Affleckek (Batman), Henry Cavillek (Superman), Amy Adamsek, Jesse Eisenbergek eta Gal Gadotek hartzen dute parte, besteak beste.\nHorrez gain, filmeko bi protagonista nagusiak jarriko ditu aurrez aurre saioak, Ben Affleck eta Henry Cavill. Euren familiak, konpromisoak, bikoteak eta zinema munduan nola sartu ziren errepasatuko ditu Felix Linaresek.\nOndoren, Euskal Herria eta bertako ohiturak presente izan dituzten Hollywoodeko filmak aztertuko dira. Adibidez, The expance telesailean etorkizuneko euskal pilota frontoi bat ageri da, eta telesail berean baita ere, hildako batek euskal izen bat daramala ikusi ahal izango dugu, 'Betiko Bizi'.\nBukatzeko, saioak historiako super-heroi ezagunekin jarraituko du, eta zineman protagonista izan dira super-heroi txarrenak zeintzuk izan diren ikusiko dugu. Tartean izango dira esaterako, Aquaman, Supersonic Man edo Pumaman.\nEz galdu, 'La Noche De... Batman contra Superman: El amanecer de la justicia', gaur, 22:30etik aurrera, ETB2n eta eitb.eus-en.


EAJ-PNV - EAJ hauteskunde eztabaidetatik baztertua izan dela kritikatu du Aitor Estebanek: "Beste behin ere, Espainiaz duten ikuskera hori inposatu dute"\n19 Apirila | Bizkaia\nAitor Estebanek, apirilaren 28ko hauteskundeetan EAJ-PNVk Bizkaitik aurkeztuko duen zerrendako buruak, gaur kritikatu du azken aldi honetan hauteskunde eztabaiden inguruan egin den eztabaida, eta kritikatu du parlamentuan ordezkatuta dauden talde bi eztabaida horretatik kanpo utzi dituztela. “Eztabaidari buruzko eztabaida hori guztiz harrigarria da eta guk praktikatzen edo partekatzen ez dugun politikagintzaren isla ere bai”.\nEsteban Balmasedan izan da gaur Bizkaiko Ahaldun Nagusiarekin eta BBBko presidente andrearekin, EAJ-PNVren beste hainbat herri ordezkarirekin batera, eta bertatik esan du estatuan ez dagoela “erregimen presidentzialistatik” eta, beraz, “EAJko hautagaiak Estatuko beste alderdietako hautagaiak bezain hautagaiak gara”. Estebanek ildo beretik salatu duenez “beste behin ere inposatu dute Espainiari buruz daukaten ikuskera”, Kongresuko beste taldeak kanpoan utzita . “Eskubide osoz parte hartu beharko genuke”, ezarri du.\nEra berean eta “Kataluniaz hitz egingo da Kataluniako alderdirik gabe eta Euskadiz seguruenik ez da hitz egingo bertan EAJ egongo ez delako” baieztatu ondoren, hautagai jeltzaleak ohartarazpen bat egin du. “Euskadiz hitz egiten badute, asmo proposatzailearekin egitea exijitzen dugu, eta ez dezatela aurkariari jaurtikitzeko armatzat erabili. Ez dezatela ETAren komodina erabili eta ez dezatela hitz egin ustezko pribilejio, lagapen, Kuponazo eta abarrei buruz. Azken finean, Euskadi ez dezatela Euskadiren izen ona zikintzeko erabili” .\n“Apirilaren 28an erabakiko dena da eraginkorra nor izango ote den Euskadiren ikuskera Madrilen defendatzeko. Hori da jokoan izango duguna: herri gisa presente egotea ala ez, gure hiritargoari interesatzen zaizkion gaiak aztertzera begira”, esan du.\nEstebanek gaineratu duenez “lau alderdi nagusiak hauteskunde eztabaidaz eztabaidatzen ari diren bitartean, proposamenak aurkeztu ditugu industriaz, pentsioez, azpiegiturez, lehen sektoreaz, berdintasunaz,…” eta gogoratu du apirilaren 28ko hauteskundeetan EAJ-PNV aurkeztuko dela 110 neurritik gora jasotzen dituen egitasmoarekin.


Kudeaketa eta dirubilketa borondatezko aldian egindako ekarpenen korporazioaren Eskatu eta eskuratu komunikazioetako operadoreak elektronikoak eremu geografikoa, estatuko edo autonomia erkidego bateko licenciatarios eta ordainketa-zerbitzuen emaile eta ikus-entzunezko komunikazioa ataleko esparru geografikoa, estatuko edo goragoko mailetako autonomia erkidego bateko.\n8 / Legea 2009ko abuztuaren 28ko Espainiako irrati eta telebistako korporazioaren finantzatzeko. (BOE 31/08/2009)\n1004 / 2010 Errege Dekretua, abuztuaren 5, 8 eta legea garatzen duen 2009ko abuztuaren 28ko Espainiako irrati eta telebistako korporazioaren finantzatzeko. (BOE 03/08/2010)\n2516 / / Agindua jaso AURRETIK, azaroaren 26koa (BOE 28/11/2015)\neguna ere ezarri zuen ministroak Industria, Energia eta Turismo arloko eginkizunak eraginkortasunez gauzatu du legeak 3 / ikus-entzunezko batzuk aldatzea, 2013ko ekainaren 4an, lehiaren batzorde nazionalak merkatuetan sortzeko eta legeak 9 / utzi eta maiatzaren 9ko nagusia Izatea.\nLAE / / agindua 2785 2015eko abenduaren 17ko zenbait alderdi arautzen dituen bilketa-kudeaketa Espainiako irrati eta Telebista Batez ere ekarpenak. (BOE 23/12/2015)\n- Legezko ordezkariaren ministerioan prozedura honekin lotutako izapideak egiteko.\nLaguntzaizapideak egin ahal izateko, eta udalbatzari aurkeztea loturiko jarduerak ESKAINIKO dira, ziurtagiri digitala behar den legezko ordezkaria (irudian, Udal ekarpena ESKAINIKO subjektu, beraz, ezinbestekoa da aurrez bete formulario hau datuak jakinaraztea (legezko ordezkaria izatea.\nEspainiako irrati-telebistako udalbatzari Aurkeztu formularioa\nInprimakia betetzeko jarraibideak KB PDF   362 legezko ordezkaria\nEspainiako irrati-telebistako [PDF inprimakia udalbatzari aurkeztu behar]  1542ko KB\nInformazio eskaera posta elektroniko bidez: secretariacontenidos@minetur.es\nS.I.A. kodea: 202533\nEspainiako irrati eta Telebista Batez ere ekarpena


ELHUYAR Basque Research - Albistea: Hamar enplegatu edo gehiagoko EAEko enpresen % 28,4k teknologia-berrikuntzak egin zituen 2013an\nHasiera > Albisteak > Hamar enplegatu edo gehiagoko EAEko enpresen % 28,4k teknologia-berrikuntzak egin zituen 2013an\nHamar enplegatu edo gehiagoko EAEko enpresen % 28,4k teknologia-berrikuntzak egin zituen 2013an\nNoiz argitaratua: 14/12/22 | Kategoria: Ikerketa | Gaiak: #Orokorrak\nEustaten datuen arabera, EAEn, 2011-2013an, enpresen % 12,7k egin zuen berrikuntza teknologikorik, aurreko aldian baino ehuneko 1,1 puntu gehiago. Guztira, 20.677 enpresa. Enpresa berritzailetzat hartzen dira merkatuan produktu berriren bat (ondasuna edo zerbitzua) edo asko hobetutako produkturen bat sartu dutenak (% 7,1 2013an), edota establezimenduaren barnean prozesu berriren bat edo asko hobetutako prozesuren bat sartu dutenak (% 9,6).\nHamar langile edo gehiagoko enpresetan ehunekoak altuagoak dira, berriz ere; % 28,4, aurreko urtean baino ehuneko 0,2 puntu gutxiago. Enpresa horien artean, produktua eraberritu dutenak % 19,5 dira, eta prozesua eraberritu dutenak % 22,7.\nAurreko urtearen aldean, txikixeagoa izan da berrikuntza teknologikoaren gastua (–% 0,1)\n2013an, EAEko enpresek 2.563,5 milioiko gastua egin zuten teknologia berritzeko jardueretan; –% 0,1 aurreko urtearen aldean. BPGaren % 3,9 da gastua.\nBerrikuntzarako behar diren jarduera garrantzitsuenen banaketari dagokionez, honako hauek nabarmentzen dira: barruko I+G (% 51,4); makinak eta ekipoak erosteko gastua (% 21,0); kanpoko I+Gren erosketa (% 15,9). Gainerako jardueretarako % 11,7 geratzen da.\nEnpresa berritzaileen % 23,2k finantzaketa publikoa jasotzen du\nLaguntza horren jatorriari erreparatuz gero, Eusko Jaurlaritza nabarmentzen da, laguntza guztien % 19,6rekin. Hamar langile edo gehiago dituzten enpresetan, % 50,8k laguntzak jasotzen ditu, eta Eusko Jaurlaritza da, halaber, enpresarik gehien finantzatzen duena. Zehazki, enpresen % 39,7.\nBi berrikuntza-motak kontuan harturik, teknologikoa eta ez-teknologikoa (azken hori antolaketa eta merkaturatzearekin lotuta), enpresa berrikuntzadunak % 16,7 izan ziren 2013an, aurreko urtean baino ehuneko sei hamarren gutxiago. Hamar enplegatu eta gehiagoko enpresak bakarrik kontuan hartuz, enpresa berritzaileak % 34,7 dira.\nEnpresa berritzaileen % 80,5ek uste du berrikuntzak eragin positiboa duela\n% 66,6k uste du berrikuntzak eragin positiboa duela produktuetan, bai ondasunetan bai zerbitzuetan; % 69,6k uste du barne-prozesuetan duela eragin positiboa; % 44,9ren ustez, enpleguan eragiten du, eta % 30,1ek dio bestelako eragin positiboak badirela, esaterako ingurumen-inpaktu txikiagoa edo langileen osasun hobea.\nHamar langile edo gehiagoko enpresetan, % 90,6ren ustez bada eragin positiborik; lehen aipatutako portzentajeetan: % 85,0, % 70,3, % 57,6, % 50,1.\nEnpresen erdiek baino gehiagok uste dute faktore jakin batzuek teknologia-berrikuntza oztopatzen dutela\nEnpresen % 55,5ek uste du badirela teknologia-berrikuntza zailtzen duten faktoreak. Besteak beste, gehiegizko arrisku ekonomikoak (% 39,8), berrikuntzen kostu handiegiak (% 44,4) eta finantziazio-iturri falta (% 41,0). Hamar langile baino gehiagoko enpresetan, % 68,6 dira berrikuntza oztopatzen duten faktoreak badirela uste dutenak (goian aipatutako oztopo berberak aipatzen dituzte).\nBerrikuntza ez-teknologikoa (% 9,1) antolaketa- edo merkaturatze-berrikuntzek osatzen dute. Antolaketaren berrikuntza da enpresa barruan antolatze-metodo berriak ezartzea enpresako barne-funtzionamenduan; EAEko enpresen % 5,6k egiten dute. Bestalde, merkaturatzearen berrikuntza da lehen erabili ez diren edo aurrekoak bezalakoak ez diren merkataritzako estrategiak edo kontzeptuak erabiltzea; EAEko enpresen % 5,9k egiten dute. Berrikuntza ez-teknologikoa (% 20,0), enpresa-tamaina (hamar langile edo gehiago) horretarako, antolamenduari dagokio % 16,7an eta merkaturatzeari % 10,2an.\nPrentsa-oharra, gaztelania, Eustat\nPrentsa-oharra, euskara, Eustat\nEgilea: Manuel Riveiros (EUSTAT)


Errepublika izateko premia — ALDA. Aldaketa. Lana. Demokrazia. Alternatibak - ELA\nAzaroan ELAren 15. Kongresua izango da eta sindikatua eztabaidatzen ari den ponentzian, beste hainbat gairekin batera –prekaritatea, sindikalizazioa, kultura militantearen berrikuntza edota klima aldaketa– auzi nazionalak garrantzia berezia izango du; izan ere, lehenengoz, ELAk estatu independente baten, errepublika baten aldeko adierazpena egingo du.\nELArentzat errepublika alternatiba bat da ezagutu izan ditugun nazio-estatuen aldean: herri gisa nola eratu nahi duten eta nazioen artean zein leku izan nahi duten definitzeko prest dauden emakume eta gizonek osatutako komunitatea. Harrera ematen duen gizartea eta erakunde inklusiboak dira gure helmuga, herri antolakundearen beldurrik izango ez dutenak. Eta burujabetzaren aldeko apustu irmoa egiten dugu; izan ere, neoliberalismoari aurre egiteko ezinbestekoa da. Guztiz baztertzen dugu neoliberalismoak estatuekin dituen botere harremanak, baita herrien etorkizuna baldintzatzen duten bere sare ekonomiko eta finantzarioak ere.\nMarko autonomikoak oinarrizko arloak garatzeko aukera eman zigula uste dugu, nahiz eta aspaldi honetan Estatuko gobernuak marko hori higatzen ari diren, 1979ko ituna erabat desitxuratzeraino. Horregatik esan genuen 1997an marko estatutarioaren amaiera zela.\nEstatuan, nazio aniztasunaren onarpenari buruz gero eta okerrago gaude. Marko juridikoa aldatzeko saioak izan direnean (Legebiltzarraren estatutu politiko berrirako proposamena, Kataluniako Estatut-a), Estatuko alderdi eta aparatu nagusien erantzuna oso gogorra izan da: ukapena behin eta berriz, mugarik gabeko errepresioa (Katalunian erregeak berak xaxatua). Gaur, gainera, eskuin muturra diskurtso uniformatzaileak elikatzen du. Espainiako sistema politikoa gaur askoz ere zurrunago eta oldarkorragoa da estatuan dauden aldarri nazionalen aurka.\nEstatua izatea premiazkoa dugu. Badakigu zaila izango dela, eta oztopoak topatuko ditugula bidean. Badakigu ere borroka honek oso luze joko duela. Baina 1979an bezala apustu berri bat egiteko prest gaude, eta halabeharrez alde bakarrekoa izango da. Etorkizuneko egintzak gure izaeraren eta duela 110 urte hasitako bidearen isla izango dira: eguneroko lan sindikala eta prozesu nazional demokratiko, zibil eta soziala sostengatzen duen logika erradikal eta pragmatikoaren arabera egingo dugu lan. Bai, prozesu hori batik bat soziala izango da. Gure bokazioa delako eta sinesten dugulako independentziaranzko prozesuak soilik justizia soziala eta solidaritatea sustatuz erakarriko dituela aurrera egiteko behar dituen herritar guztiak.\nELAren sortzaileek Langile batasuna eta euskal anaitasuna aldarrikatu zuten 1911n. Gaur, balio horiek errepublikan irudikatzen ditugu.


V. RAMÓN SERRAS ARGAZKI LEHIAKETA. – Zarauzko Argazkizale Elkartea\nParte-hartzaileak: nahi duten argazkizale edo profesional guztiek har dezakete parte.\nModalitatea: laborategiko edozein manipulazio edo teknika onartzen da, baita argazkilaritza digitalekoak ere (baina obrak paperean aurkeztuko dira).\nLan kopurua: gehienez lau lan aurkez ditzake lehiakide bakoitzak.\nBerezitasunak: lanaren alde txikienak gutxieneko 18cm izango ditu; lan guztiak 40×50 cm-ko euskarri edo passe-partout batean muntatuta egongo dira(gehienez 3mm-ko lodiera).\nLanak aurkezteko helbidea:\nEuskalduna taberna, Kale Nagusia 37, 20800 Zarautz. Tel:943 13 03 73\nTurismo Bulegoa, Nafarroa kalea 3, 20800 Zarautz. Tel:943 83 09 90\nAurkezpena: Lan bakoitzaren atzealdean izenburua idatziko da. Bestalde, gutun-azal itxi batean ondoko izen-emate orria sartuko da, datu hauekin: egilearen izena, NAN, helbidea, helbide elektronikoa, telefonoa eta lan(ar)en izenburua(k). Gutun-azalaren kanpoaldean lan(ar)en izenburua(k) bakarrik azalduko d(ir)a.\nLanak aurkezteko azken eguna: 2020ko azaroaren 22a.\nEpaimahaia eta erabakia: argazkilaritzaren arloan prestigioa duten pertsonek osatuko dute epaimahaia, eta haien erabakia apelaezina izango da. Erabakia abenduaren 18an jakinaraziko da, Euskalduna tabernan, arratsaldeko 18:30ean; sariak ekitaldi berean emango dira.\n1. saria: 600 euro eta trofeoa. 2. saria: 300 euro eta trofeoa. 3. saria: 200 euro eta trofeoa.\nZarauztar onenaren saria (Turismo Bulegoak eskainitakoa): 1. saria: 200 euro eta trofeoa. 2. saria: 100 euro. Sari hau lortzeko aukera izango dute kategoria orokorrean sarituak ez diren eta Zarautzen jaio edo ta erroldatuta dauden pertsonek.\nPartaide bakoitzak sari bakarra jaso ahalko du.\nAntolakuntzak nahi adina accesit eman ahalko ditu, 100 euroko sariarekin.\nSariei atxikipen fiskala aplikatuko zaie.\nJabetza: Euskalduna tabernaren eta Turismo Bulegoaren jabetzaan geratuko dira saritutako lanak eta accesitak. Horrenbestez, eskubidea izango dute lanok erabilera ez komertziala egin gabe argitaratzeko eta/edo erreproduzitzeko, baina beti egilearen izena adierazita.\nErakusketa: epaimahaiak hautatutako obra onenekin erakusketa bat egingo da Euskalduna tabernan, abenduaren 18tik urtarrilaren 31ra.\nEzin izango da beste lehiaketa batean saritutako argazkirik aurkeztu, ezta aldi berean beste lehiaketa batean aurkeztu ere.\nParte-hartzaileek otsailaren 5etik 12ra arteko epea izango dute saritu gabeko lanak jasotzeko (Euskalduna tabernan). Norbaitek bere argazkiak etxera bidaltzea nahi badu, aurkezteko unean adieraziko du, eta gutun-azal frankeatu bat erantsi, posta ziurtatu bidez bidaltzeko. Mezulari enpresa bat ere bidali ahalko da lanen bila, aldez aurretik antolakuntzarekin egun bat adostuta. Epe horretan jasotzen ez diren argazkiak suntsitu egingo dira.\nLanak kontu handiz manipulatuko dira; dena den, antolakuntzak ez du ardurarik izango lanen bat kaltetzen edo galtzen bada.\nLehiaketa honetan parte hartzeak esan nahi du oinarriak guztiz onartzen direla.\nEskuratu leihaketan parte-hartzeko izen-emate pdf-a: V. RAMON-SERRAS-LEHIAKETA-OINARRIAK\nAITOR ARANA ARRUTI(e)k dio:\nSoy Aitor Arana Arruti y participé en su V Concurso Fotográfico Ramón Serras. No obtuve premio y desearía recuperar mis fotos. Dada la actual situación, me resulta imposible recoger las fotos en el bar Euskalduna (que supongo que estará cerrado también). Cómo puedo arreglarlo para que no se destruyan y las pueda recuperar antes del 5-12 de febrero?\nEsperando su respuesta via email\nPingback-a: ivermectin paste for sale\nPingback-a: hydroxychloroquine tablets


Agropastoralisme Côte Vermeille: abeltzaintzaren, mahastizaintzaren eta oliogintzaren arteko osagarritasunean oinarritutako kudeaketa agroekologikoa. | Observatorio Pirenaico del Cambio Climático\nCôte Vermeilleko bederatzi nekazarik abeltzaintzaren, mahastizaintzaren eta oliogintzaren arteko osagarritasunean oinarritutako proiektu agroekologiko berria jarri dute martxan. Beren ustiategien errentagarritasun ekonomikoa hobetzeko, ingurumena errespetatzen duen ekoizpen-sistema berria garatzen ari dira, abeltzaintza estentsiboaren onurak eta Frantziako ekialdeko Pirinioetan ohikoak diren mahatsondo eta olibondo laborantzaren beharrak uztartzen dituena.\nNekazari eta abeltzain talde horrek asmo handiko erronka bati egin behar dio aurre: jarduera ekonomikoen ingurumen eraginak murriztea kudeaketa-eredua aldatuz, aprobetxamendu ez hain intentsiboan oinarrituta eta abeltzaintza-jardueraren produktuak eta nekazaritza-jarduerak eskatzen dituen intsumoak konbinatzen dituen kudeaketa zirkularra integratuta. Horren ondorioz, baliabide hidrikoak eta lurzoruak zaintzen dira, ongarri kimikoak murrizteari esker, eta, horrez gain, suteen aurkako borroka, ustiategien hobekuntza ekonomikoa edo inguruko turismo-jarduerarako funtsezkoak diren paisaia tradizionalak babesten dira.\n- artzaintza-estrategia berriak indarrean jartzea, olibondoetako eta mahastietako larreak kudeatzeko eta balioesteko.\n- ezagutza eta emaitzak beste nekazari batzuei transferitzeko erreferentzia teknikoak sortzea.\n- nekazaritzako ustiategien errentagarritasun ekonomikoa hobetzea.\n- nekazaritzako eta abeltzaintzako jardueraren ingurumen eraginak murriztea.\n- mahastizaintzako eta ardogintzako paisaiak zaintzea, tokiko egitura ekonomikoaren funtsezko pieza baitira.\n- nekazaritzaren eta abeltzaintzaren erakargarritasuna handitzea gazteen artean.\n- lugorriaren azalera eta horrekin erlazionatutako sute-arriskua murriztea.\n- tokiko nortasun handiko nekazaritzako produktuak sortzea eta balioztatzea, eta merkaturatzeko zirkuitu laburrak sustatzea.\n- turismo iraunkorra sustatzea lurraldean.\nProiektuan parte hartzen duten 9 nekazariek ekintza hauek gauzatu dituzte:\n- mahatsondo eta olibondo laboreen gaineko artzaintza selektiboa.\n- belarkien produkzioaren egoeraren jarraipena probako lur-sailetan.\n- inplikatutako nekazarien eta abeltzainen arteko harremanetarako sarea sortzea.\n- proiektuak produktuei balio erantsia emateko dituen onurak zabaltzea, abeltzaintzatik datozen produktuei batez ere.\nKasu hori gehien bat beste politika batzuen helburuen bidez garatu eta inplementatu da, baina klimaren aldaketara egokitzeari dagokionez kontuan hartzekoa da.\nGroupement Pastoral de Côte Vermeille, GDA du Cru Banyuls et des Albéres, Chambre d’Agriculture des Pyrénées Orientales, Chambre d’agriculture P. Orientales, Syndicat de cru Côte Vermeille, Lycées agricoles de Rivesaltes et de Toulouse-Auzeville, Institut national d'études supérieures agronomiques de Montpellier SupAgro, Centre d’écologie fonctionnelle et évolutive (CEFE) – CNRS, Université Paul Valéry Montpellier, Bartzelonako Unibertsitatea, Association française de pastoralisme - Groupement pastoral des Pyrénées-Orientales, CIVAM Bio des Pyrénées-Orientales, Communauté de communes Albères - Côte Vermeille, Conseil départemental des P. Orientales, Pays Pyrénées-Méditerranée.\nProiektua Groupement Pastoral de Côte Vermeille izenekoak bultzatzen du, GDA du Cru Banyuls et des Albéres eta Chambre d’Agriculture des Pyrénées Orientales izenekoen laguntzarekin, eta bazkide diren hauekin: Chambre d’agriculture P. Orientales, Syndicat de cru Côte Vermeille, Lycées agricoles de Rivesaltes et de Toulouse-Auzeville, Institut national d'études supérieures agronomiques de Montpellier SupAgro, Centre d’écologie fonctionnelle et évolutive (CEFE) – CNRS, Université Paul Valéry Montpellier, Bartzelonako Unibertsitatea, Association française de pastoralisme - Groupement pastoral des Pyrénées-Orientales, CIVAM Bio des Pyrénées-Orientales, Communauté de communes Albères - Côte Vermeille, Conseil départemental des P. Orientales, Pays Pyrénées-Méditerranée.\nArrakasta: proiektuaren helburuak argiak eta zehatzak izan dira hasieratik, eta horrek lorpena erraztu du; lurraldeko funtsezko eragile guztien parte-hartze aktiboa; emaitzen ebaluaziorako jarraipen zehatza; bazkide parte-hartzaile kopuru handia.\nMugatzaileak: artalde transhumanteentzako harrera eta kudeaketa lekuen eskasia; tartean dauden artaldeen tamainarako elikadura-baliabide mugatuak; bildutako informazio kantitate handia xehetasunez aztertzeko denbora gutxi.\nOraindik garatu gabea.\nCASDAR Agro-écologie GIEE deialdiak finantzatzen du proiektua, Conseil Genéral des Pyrénées Orientales erakundearen laguntza osagarriarekin. Gainera, Chambre d 'Agriculture eta tokiko Groupement de Développement Agricole erakundeen helburuetan integratzen da.\n2015-2018 (10 urte - gauzatzen)


Oinez Amodio ganberako hondartzatik Biarritzeko itsasargira – Guraso.eus\nOinez Amodio ganberako hondartzatik Biarritzeko itsasargira\nEderra da Biarritz eta familia giroan egiteko moduko 5,48 kilometroko txangoa proposatzera gatoz. Pare bat ordu eskasean egiteko moduko joan-etorria da, eta erraza neska-mutikoekin egiteko. Hori, kontuan hartu gabe bidean egin daitezkeen etenaldiak bistaz gozatzeko edota jardinetan atseden hartzeko.\nIbilbide ia osoan izango dugu itsasoa begien aurrean. Angelun dagoen Amodio ganberako hondartzatik abiatuko gara. Aparkaleku asko dago. Gomendatzen dizuegu Iturburuen Pasealekuaren –Promenade des Sources– amaieraraino autoz joatea. Bidea gorantz hasten denean itxita dago zirkulaziora. Aukera baduzue inguru horretan utzi autoa. Ibilbidearen jomuga den Biarritzeko itsasargia erraz ikusten da bertatik.\nGorantz egingo dugu hasieran eta halako batean bat egingo dugu Itsasoaren Bulevarrarekin –Boulevard de la mer–. Bista ederra daude puntu honetan ere eta oinezkoendako beste bide batetik jarraitzeko aukera izango dugu tarte batez.\nItsasoaren Bulevarrak Mac Corskey Generalaren hiribidearekin bat egiten duenean hasiko da beste mota bateko tartea. Etxe artean izango da. Espaloiak badaude, baina une batez ez dugu itsasoa begi bistan izango eta zirkulazioa handitu egingo da.\nEnperatrizaren hiribidera iristerakoan ikusiko dugu berriz ere itsasoa. Pasealeku batek eramango gaitu itsasargiraino eta itsas ertzetik izango da.\nBiarritzeko itsasargia San Martin lurmuturrean dago kokatuta. Begiratoki ederra da. Itsasargia bisitatzeko aukera badago nahiz eta bolada batez itxita dagoen lanak direla eta. Kontsultatu bisita egiteko aukera hemen.\nItzultzeko bidea leku beretik egin behar da. Itsasargitik abiatu eta berehala har dezakegu ezkerretara Haitzart kalea. Itsasoa begi bistan dugula egingo dugu zati bat eta Mac Corskey Generalaren hiribidera irtengo gara berriz.\nItsasoaren Bulevarrean egingo dugu beste zati bat, eta Iturburuen Pasealekuaren –Promenade des Sources– egin beharrean jaitsiera hartuko dugu Paul Prieto kalea. Beste pasealeku polit bat da. Erraz iritsiko gara aparkalekura.\nBidean zehar hainbat begiratoki, eserlekuak dituzten jardinak eta atsedenlekuak aurkituko ditugu.\nArgazkiak: Pablo Sanxiao, Nacho 540, Maïlis Donnet eta Google.\nIruzkinik ez "Oinez Amodio ganberako hondartzatik Biarritzeko itsasargira"


BILBOKO ANTZERKI ETA DANTZA GARAIKIDE JAIALDIAK – BADEK, VOLMIR CORDEIRO, IGOR & MORENO, ALBERT QUESADA EDO LAGARTIJAS TIRADAS AL SOL BEZALAKO ARTISTEN ETA KONPAINIEN AZKEN LANAK ESKAINIKO DITU “La FuNdicIOn” ARETOAN – Bilbao Kultura\nHome » Berriak » Bilbao Kultura @eu » BILBOKO ANTZERKI ETA DANTZA GARAIKIDE JAIALDIAK – BADEK, VOLMIR CORDEIRO, IGOR & MORENO, ALBERT QUESADA EDO LAGARTIJAS TIRADAS AL SOL BEZALAKO ARTISTEN ETA KONPAINIEN AZKEN LANAK ESKAINIKO DITU “La FuNdicIOn” ARETOAN\nBILBOKO ANTZERKI ETA DANTZA GARAIKIDE JAIALDIAK – BADEK, VOLMIR CORDEIRO, IGOR & MORENO, ALBERT QUESADA EDO LAGARTIJAS TIRADAS AL SOL BEZALAKO ARTISTEN ETA KONPAINIEN AZKEN LANAK ESKAINIKO DITU “La FuNdicIOn” ARETOAN\nBilboko Udaleko Kultura Sailak antolatu duen jaialdia urriaren 20tik 29ra izango da, eta “Lurrak” zirku garaikide ikuskizunaren aretorako bertsioaren aurre-estreinaldia ere jasoko du urriaren 28an, Campos Antzokian.\nBilboko Udalak antolatzen duen eta urriaren 20tik 29ra hiriko sei agertokitan ospatuko den BADek – Bilboko Antzerki eta Dantza Garaikide Jaialdiak, nazioartean izen eta ospe handia duten zenbait konpainiaren eta artistaren azkenengo lanak eskainiko ditu “La FuNdicIOn” aretoan. Artista horien artean Volmir Cordeiro, Igor & Moreno, Lagartijas Tiradas al Sol edo Albert Quesada daude. Azken horrek, gainera, sektoreko profesionalei zuzendutako tailer bat eskainiko du.\nHurrengo edizioko programazioak, Bilboko eta Gasteizko Udalek ekoiztu duten “Lurrak” euskal zirku garaikide ikuskizunaren aretorako bertsioaren aurre-estreinaldia ere jasoko du, URRIAREN 28an, Campos Antzokian.\n“La FuNdicIOn” aretoan ikusi ahal izango diren ikuskizunetarako sarrerak salgai daude dagoeneko. Bertan, eszena garaikideko artista eta konpainia garrantzitsuenetakoak bilduko dira. Horrela, programazioari hasiera emateko, urriaren 20an, Frantzian bizi den Volmir Cordeiro dantzari eta koreografo brasildar gazteak “Inês” izeneko bakarreko dantza ikuskizuna estreinatuko du Euskadin. Proposamen horrek Bilboko Institutu Frantsesaren laguntza du. Frantziako dantza garaikidearen munduan garrantzia eta ospe gehien hartzen ari den artistetako bat da.\nHurrengo egunean Igor & Morenoren txanda izango da. Euren egoitza Londonen duten arren, dantzak eramaten dituen lekuan bizi dira, euren lanak Europan eta Estatu Batuetan, Txilen eta Txinan aurkeztuz. Duela denbora gutxi Erresuma Batuko National Dance Awardsen izendapena jaso dute, eta Ingalaterran kritika bikainak jaso dituen “A Room For All Our Tomorrows” euren azken lana aurkeztuko dute Euskadin lehen aldiz.\nAurtengo programazioak, duela bi urte BADen egon zen Mexikoko Lagartijas Tiradas al Sol konpainia ere jasoko du. Oraingo honetan, Gabino Rodríguezek sortu duen eta antzezpenak politikari eta demokraziari buruzko gogoeta egiteko eskaintzen dituen aukeretan eta bi horiek ulertzeko eta ikusteko dugun moduan ekonomiak duen eraginean sakontzen duen “Tijuana” antzezpena eskainiko dute.\n“La FuNdicIOn” aretorako egitaraua Janet Novas (urriaren 25ean eta 26an) eta Noente Paradise (urriaren 29an) Galiziako konpainien bi ikuskizunekin eta “UnDosTresUnDos” bere lan berria aurkeztuko duen Albert Quesada dantzari eta koreografo katalanarekin (urriaren 24) osatuko da. Azken ikuskizun horrek, flamenkoan barneratu eta barrutik apurtzen du, arte horren magia bereziaren alderdi bakoitza aztertuz. Bi dantzarik euren gorputzak eta ahotsak erabiltzen dituzte, flamenkoa zer den, idatzita ez dagoen eta aldi berean musika eta dantza den lengoaia horrek zelan funtzionatzen duen galdetzeko, hain komunikazio indartsua sortzeko.\nHorrez gain, Albert Quesadak dantza profesionalei eta ikasleei zuzendutako tailerra eskainiko du “La FuNdicIOn” aretoan igandean, urriaren 23an, eguerdiko 12:00etatik 14:00etara (10 euro). Tailer horren xedea inprobisatutako dantzan erabiltzen dugun musikaz eta sortzen dugun erritmoaz konsziente izatea izango da. Horretarako dantza landuko da, dituen era guztietan: bakarkakoak, bikoteak, hirukoteak, etab. jolasen eta mugitzen ari diren partituren bitartez, elkarrekin jolasteko eta dantza egiteko.\nBADen hurrengo ediziorako programazioak, Bilboko eta Gasteizko Udalek ekoiztu duten “Lurrak” euskal zirku garaikide ikuskizunaren aretorako bertsioaren aurre-estreinaldia ere jasoko du, URRIAREN 28an, Campos Antzokian. Adrian Schvarzsteinek zuzendutako ikuskizunaren kaleko bertsioa ekainean estreinatu zen Kaldearten, eta joan den ekainaren 27an Kaleko Antzerki eta Arteen Jaialdia – Bilboko Kalealdia inauguratu zuen.\nBADEN INFORMAZIOA: www.badbilbao.eus\n← BILBOK ETA BIZKAIAK GAME OF THRONES (TRONUEN JOKOA) TELESAILAK HIRIAREN ETA LURRALDEAREN ALDE EGINDAKO APUSTUA “ALBISTE ONA” DELA USTE DUTE\nHERRI KIROL ETA EUSKAL FOLKLOREKO 100 EKITALDI BAINO GEHIAGO, 2016KO ASTE NAGUSIAN →


Merkatal Ganberak helegitea jarri du Baionan diren jende ibiltarien kontra | Lapurdi | KAZETA\nMerkatal Ganberak helegitea jarri du Baionan diren jende ibiltarien kontra\nAgorrilaren 9az geroztik, 250 bat karabana instalatu dira Bokalen dagoen Merkatal Ganberaren lur batean. Ganberako lehendakariak, André Garretak, Paueko Administrazio epaitegian helegitea jarri du.\nKazeta|2015/08/11|0 iruzkin Eguneratua:\nAbuztuaren 9an ailegatu ziren jende ibiltariak Baionara. ©Isabelle Miquelestorena\nSenpereko errugbi zelaia utzi ondoren, Bokalen instalatu dira jende ibiltariak agorrilaren 9an. Hain zuzen ere, Merkatal Ganberaren lur batean kokatu dira 250 bat karabanak. France Bleu irratian adierazi duenez, Ganberako lehendakaria den André Garretak helegite bat jarri du. Horren ondotik, jende ibiltariek 48 ordu lukete toki horretatik joaiteko.\n"Zilegia ez den okupazioa da", esplikatu du Garretak komunikabidean. Bere iritziz, "onartezina da urtero" arazo horri aurre egin behar izaitea. Gainera, lehendakariak jende ibiltariak joaiten direnean instalazioak konpondu behar direla nabarmendu du eta "gure aurrekontua ez da horretarako", gaineratu du.\nHalaber, Garretak karabana horiek eragiten duten lanjera azpimarratu du. Horregatik herri elkargoei arazoaz arduratzeko deia luzatu die.\nBaionarat joan dira Senperen ziren jende ibiltariak\nSenpereko jende ibiltarien kanporatze prozesua gelditua da\nSenpereko auzapezak jende ibiltariak kanporatzeko eskaera egin du\nJende ibiltari gehiago instalatu dira Baionako Sony lantegi ohian\n180 bat karabana Baionako Mousserolles parkean instalatuak


Busturialdeko Hitza2017/01/11 - Busturialdeko Hitza\nby Izaro Mendieta - Urt 11, 2017\n50. Erregenetako asto probak hartu ditu egunotan Mendatako udal probalekuak. Iaz Bermeora joan bazen ere, aurten Gamiz-Fikara joan da Mendatako manta. Hamabi astoren artean, Construcciones Torrontegiren astoa nagusitu baita, 64 untza, 3/4 eta 3,75 metro egin...\nIkasgela moduan erabiltzen ari dira hileon Elai-Alai areto txikia\nby Busturialdeko Hitza - Urt 11, 2017\nGernika-Lumoko Elai-Alai areto txikiak ikasgela itxura hartuko du hileon. Azterketa garaia dela eta, liburutegiaz gain, beste gune bat jarri nahi izan dute herritarren eskura, bertan ikas dezaten. Hala, astelehenetik barikura, liburutegiko ikasmahaiekin nahikoa ez denean, areto...\nby Olaia Zabalondo - Urt 11, 2017\nHamahirugrren urtez, Piztu itxaropena lelopean, Sahararen aldeko Euskal Karabana kanpaina martxan dago. Urtero egin modura, Bermeoko Besalde elkarteak kanpainarekin bat egin du, eta janari bilketa egingo du Busturialdean. Urtarrilaren 21era arte, arroza, atuna oliotan, sardinak oliotan,...\nEusko Jaurlaritzako Segurtasun Sailak jakitera eman duenez, 13:20ak inguruan, auto batek eta kamioi batek talka egin dute BI-635 errepidean, 27,4 kilometroan, Gernika-Lumorako noranzkoan. Istripu horren ondorioz, autoa trenbideraino erori da, maldan behera eginda. Ertzaintzak azaldu duenez,...\nAurreko astean amaitu zituzten lehen faseko lanak. Fabrikako eraikin altuena zena bota dute, eta errekan zeuden materialak ere kendu dituzte. Hain zuzen ere, jausteko arrisku handiena zuen eraikina da lehen fase honetan eraitsi dutena. Izan ere,...\nHaurrentzako osteopatiaz ariko da Maite Allika zapatuan, Bermeon\nTxikitzerik familia elkarteak hitzaldi bat antolatu du zapaturako. Umeentzako osteopatia izango dute hizpide, hain zuzen ere. Gai horri buruzko azalpenak Maite Allika Hoyuelos fisioterapeuta eta osteopata bermeotarrak emango ditu. Hitzaldia Gizarte eta Kultura Etxeko hitzaldi aretoan...\nItsuki Irratia bihar hasiko da martxan\nJakinarazi dutenez, Bermeoko Udalaren 2016.urteko diru laguntzaren zatirik handiena hartu dute. Hortaz, bihartik aurrera “normaltasunez” lanean egongo dira berriro. Astelehenean eten zuen Bermeoko irratiak emisioa....Read More\nBermeoko Gure Esku Dagok mahai ingurua antolatu du domekarako\nIñaki Zarraoak eta Karmelo Landak parte hartuko dute Bermeoko Gure Esku Dagok domekarako antolatu duen mahai inguruan. Interesa duten horiek guztiek 12:00etan egon beharko dute Nestor Basterretxea aretoan. Ana Tere Bengoetxeak aurkeztuko du agerraldia eta Juan...


EKEk Suhasen 1917ko gutuna plazaratu du | EKEk Suhasen 1917ko gutuna plazaratu du – iparraldekohitza\nAntoine Suhas arrangoiztarrak 1917an Alemanian preso zela idatzi gutun osoa agertu du kultur erakundeak bere atarian. Hizkuntza mailak, estiloak, kontakizunak ikerbideak zabaltzen dituzte\n2014an eskuratu zituen Euskal Kultur Erakundeak lehen grabaketak. 2016 eta 2018an ondokoak. Horrela osatu ahal izan du Alemaniako 1914-1918ko Euskal presoen grabaketak bilduma, Gerla Handiaren denboran Prusiako Komisio fonografikoak egin grabaketa elemeniaren artean eginak. Bost lapurtar, bi baxenabartar eta hiru zuberotar dira entzuten, I. Mundu Gerlan preso altxatuak izan zirenak Alemanian. Haien artean ziren Suhas anaia arrangoiztarrak: Jean-Baptiste eta Antoine Suhas. Antoine izan zen orduan gehien grabatuetarik, baina beste altxor bat utzi zuen: Eskualdun baten letra mila bederatzi ehun eta hamazazpian. Hamalau orriko gutun luze eta autobiografikoa, eskuz idatzia. Hastapena baizik ez zioten garbarazi bilketa egin zuten zientzialari alemanek: Hermann Urtel erromanista eta euskara hizkuntzan aditua (1873-1926) eta Wilhelm Doegen aleman hizkuntzalaria (1877-1967).\nBerlingo Etnologia Museoak eta Humbold Unibertsitateak dituzte orain arte atxiki grabaketak eta dokumentu historiko horiek. Bost urteren buruan, osoki argitaratu du gutunaren transkripzioa EKEk bere Internet atarian, eta deskargatu daiteke ordenagailura. Stolbergeko (Alemania) presoner eremuan idatzi zuen Suhasek, 1917ko agorrilaren 1ean. Gutunetik baino gehiago, literatura kutsua duen idazki autobiografikotik badu, azterketa bide anitz uzten dituena lantzeko: hizkera, lexikoa, estiloa, testuinguru historikoa, soziologikoa.\nAita bardozatarra eta ama uztariztarra zituen Antoine Suhasek; hura Arrangoitzen sortu zen. Han ezkondu ere errotazain zela, Errota Handian. Gutuna irakurtzearekin, bistakoa da alfabetatua zela: bazekiela irakurtzen eta idazten. Euskara eta bere herria maite zituela agerian uzten du, izenburutik beretik: euskaldun batek idatzia dela dio, nahiz Frantziak zuen gerla erreketara igorria. “Euskarazkoak dire ene gogo, sendimendu eta izaite guziak”, dio gutun hastapenean.\nEuskalzaletasun horrek ekarri zukeen ordukoz euskaraz idatzia izan zen liburu eta prentsaren irakurtzerat, ageri baita erranaldien itzulikatzeko moldetik bazuela eredu bat. Esaldi luze eta egituratu hau lekuko: “Mila bederatzi ehun eta hamalauean, nahiz delako urthea zen lazgarria, eta mintzatu nahi naizen orena izan den enetzat lastimagarriena, ene bizia baderamat halarikan ere hirur urthez gibelerat, eta ene gogoa ohiko eta orhoitgarrizko memento dohakabe hartarat”.\nGerla hasi aitzineko Arrangoitzeko laborantza giroa deskribatzen du lehenik, eta emaztearekiko bizia. “Deskantsuz eta zorionez bethea bizi nintzela ene familiaren arthean eztitasunez inguratua, ene egoitza maitearen atherbearen pean. Banuen duda gabe sobera bozkario atsegin horien erdian hola junpatua bizitzeko”. Janbattitt Elizanbururen Ikusten duzu goizean bertsoetarik baduke deskripzio horrek. Euskal Herri lasai, baketsu, idilikotik, gerla handiaren bezperan. Estilizatu zuen Suhazek kontakizuna: “Egun hartan iguzkia jalgi zen ederrik, eta distirentik, xoratzen zituela bere menean hatxeman ahalako gauza suerte guziak. Iguzki begian aurkitzen ziren etxiek iduri zuten urhe kolorez emokatuak zirela, eta teila gorrizko hegatsek berek hartzen zuten kobre zaharraren egite guzia”.\nDena dirdira, urre eta kobre kolore den garaiak kontrastea egiten du kontakizunak ondotik dakarrenarekin: “Deskantsuak eta bakeak lekhu egin zuten zorigaitzari eta gerlari. Gerla. Duda mudan zagon galerna beltz hori. Izen goibel eta ilhun hori zapartatu zen ortzi karraskaren pare herri alde orotan”. Eguzki ederra gibelean utzi du gerlaren ekaitz beltzak, bazterrak eta gogoa ilun uzteko. Baina gerlara joateko manua bete zuen Suhasek, beste anitzek bezala, herriko apaizak ere hala manatzen zielarik: “Apeiku azpian jaun erretorak juan behar ginen gizoneri egin zaukun eksorta bat hunkigarria […] eta denbora berean othoiztu harmetarakoan ginoatzila elizako ordren bethetzerat”.\n“Hauk ere gizonak dira”\nLubakietan bizi izanaz deus guti aipu duelarik, gerla denboran eskuin-ezker ibili diren herriak zerrendatzen ditu. Gerla horri buruzko pentsamendu bat salatzen du, gutunean, beste euskaldun baten ahoan ezartzen duena. “Lagun eskualdun batek erran zautan axeria eta otsoa elgarrekin bizi ziren denboran tzarkeria merke zutela batak ala bertzeak. Zoinek gehiago egin zuten beren laphurtasuna eta gero, elgarren artean guduka. ‘Hik egina duk’ zion otsoak. ‘Ez, hire lanak duk’, ihardesten zuen bethi axeriak. Eta uste dut hola hola izanen den oraiko gerla hunen auzia”.\nAgeri da preso hartu zuten ordutik hobeki zegokeela Suhas, erreketan eta obusen pean baino. Hainbestetaraino, non ele gozoak dituen preso atxikitzen zutenen aldera. “Etzazuela uste izan hargatik, zeren preso garen dohakabe garela eta borthizki erabiliak. Ez huna! Badu hirur urte Alemanian naizela. Behin ere orainon ez aintzindari, ez soldado batek ez dautet erran hitz bat gaizki plazaturik. Ongi kontrarioa, uste dut intelegatzen ahal bagine arras lagunak gintezkeen elgarrekin. Hauk ere gizonak dira gu bezala, eta aita familiakoak, gerla izigarri hunen akhabantzaren aiduru dagotzinak”. Artetik errateko, Suhazek paperean etzan euskarak erakusten duelarik euskalki desberdinak ezagutzen zituela.\nJasone Salaberria Euskal Ikasketetako doktoreak parte hartu du Antoine Suhasen gutunaren transkripzioan. Hizkuntzalaritzatik, haren azterketa bat ere egin zuen duela hiru urte.\nHenri Gavel hizkuntzalariak 1935eko Euskal Museoko aldizkarian Antoine Suhasi buruz idatzi zuena oroitarazi du Salaberriak. Gavelek zioen Suhasek erabili euskara hori ez zela bere euskalkia, tokikoa, baina apezei kopiatua. Ikuspegi hertsiegia zaio Salaberriari, uste baitu Suhasen gisakoek bazituztela erregistro ezberdinak, izan etxean, izan kanpoan. Ahozkoan eta idatzian. “Orain arteko dialektologiako lanetan guti edo ezer aipatuak izan dira hizkera erregistroak”, dio. Fenomeno anitz “ez dira izan aztertuak erregistro desberdinen adierazle bezala, baizik eta tokiko ezaugarri bezala. Erregistro bat eta bakarraren jabe izango balira bezala. Eta ‘tokiko’ erraten dugunean, lagunartekoa, familiako hizkera erran nahi du. Ez ote da izango lekukoak badituela erregistro desberdinak, bat arrotzekin erabiltzekoa, eta bestea etxekoekin? Lagun arteko erregistroa eta erregistro zaindu edo gurbila?”, galdegiten du Salaberriak. Hots, baldintza guziz berezietan idatzi eta grabatu zuela Suhasek bere gutuna, eta euskara zaindu bat erabili zuela.\nHiztegi eta hizkeratik hasiz, ikerbide franko uzten ditu dilindan dokumentu historiko horrek hala nola literatura arloan eta historian.\nGutuna deskargatu eta grabaketen entzuteko:


Easy OS, Puppy Linux | sortzaileak garatutako distroa Linuxetik\nEasy OS, Puppy Linux sortzaileak garatutako distroa\nDarkkrizt | | Banaketak\nBarry Kauler, Puppy Linux proiektuaren sortzailea, aurkeztu zuen duela gutxi kaleratu bertsio esperimentala zure Linux banaketa Erraza OS, bertsio berriarekin batera dator "Erraza Buster 2.2", zein nabarmentzen da edukiontzien isolamendua erabiltzen saiatu zinelako Puppy Linux teknologiekin.\nBanaketa Edukiontzien Erraza mekanismoa eskaintzen du aplikazioak edo mahaigain osoa abiarazteko edukiontzi isolatu batean. Bertsioa Easy Buster Debian 10 paketearen oinarrietan oinarritzen da. Banaketa proiektuak garatutako konfiguratzaile grafikoen multzo baten bidez kudeatzen da.\nEzaugarri nagusia Easy Buster-ek egina da Debian 10 Buster-etik eraikita dagoela, WoofQ erabiliz (Woof2-ren sardexka. Woof-CE Woof2-ren beste sardexka bat da, Puppy Linux eraikitzeko erabiltzen dena).\nEzaugarri garrantzitsua Easy OS-ek egina hori instalazio batean dago Fitxategi sistema "oso" tradizionalak partizio osoa hartzen du, ohiko / etc, / bin, / usr, / proc, / sys, / tmp eta abarrekin.\nEasy OS-en kasuan ez dago horrela instalatuta. Honetaz geroztik - n instalazio mota sinplea kudeatzen du gisa deskribatutako disko gogorra "frugal" modua, partizio bateko karpeta bakarra hartzen duena, partizioa beste edozein gauzarekin batera bizitzeko aukera ematen du.\nEzaugarri nagusien artean root pribilegioak dituzten eragiketa lehenetsiagatik nabarmentzen diren banaketetan, hau aurki dezakegu:\nEasy OS Live erabiltzaile bakarreko sistema gisa kokatzen da (aukeran, pribilegiatu gabeko erabiltzailearen "lekuan" lan egin daiteke)\nSistemaren instalazioa direktorio batean egiten da\nEguneratze atomikoa du banaketa mota (direktorio aktiboa sistemarekin aldatzea) eta atzeraeragineko eguneratzeen laguntza\nSeaMonkey, LibreOffice, Inkscape, Gimp, Planner, Grisbi, Osmo, Notecase, Audacious eta MPV bezalako aplikazioak oinarrizko paketean sartzen dira.\nGainera beste puntu nagusi bat Easy OS-ek egina, hutsetik diseinatuta dagoela da edukiontziei laguntzeko. Edozein aplikazio edukiontzi batean exekutatu daiteke, izan ere, mahaigain oso batek edukiontzi batean exekutatu dezake.\nEasy Containers lurretik diseinatuta dago Docker, LXC, etab. ez dira erabiltzen. Easy Containers oso eraginkorra da, ia gainkargarik gabe: edukiontzi bakoitzaren oinarrizko tamaina KB batzuk baino ez da.\nBanaketak SFS mega-paketeak onartzen ditu, fitxategi bakarrean bildutako pakete asko direnak, ".sfs" luzapenarekin izendatzen dena. Hauek ez dira inoiz ateratzen, erabiltzen ari zarenean gainjarritako edo gainjarritako fitxategi sisteman muntatzen dira, eta kendu besterik ez egin daiteke. Pakete hauek konpilatzeko eta arazteko behar duzun guztia dute. SFS kernel iturria eta abar ere badaude.\nEasy Buster 2.2-k Debian 10.2 paketeen sinkronizazio oinarria inplementatzen du horrekin batera Linux kernela 5.4.6 integratzen du y LockDown funtzioa gaituta memorian saio baten kopia moduan lan egitean erroaren barneko nukleo osagaietarako sarbidea mugatzeko.\nKonposizioak barne hartzen ditu Aplikazio berriak pSynclient eta SolveSpace. NetworkManager miniaplikazioaren bertsio aldatua dago. Aplikazioak BootManager, SFSget, EasyContainerManager eta EasyVersionControl hobetuak.\nDeskargatu eta instalatu Easy OS\nBanaketa Dagoeneko eskuragarri dago deskargatzeko eta instalatzeko gure ordenagailuan edo makina birtualean probatzeko.\nBere burua egin ahal izateko bere webgune ofizialetik deskargatu behar dugu bertatik sar gaitezke honako esteka.\nSistemaren ISO irudiak ez ditu 514 MB baino gehiago eta horiekin hainbat tresna integratuta daude.\nGehiago gabe, Sistema eragilea sistema bikaina dutenentzat aukera bikaina da hori aplikazioaren isolamendua. Hasieran aipatu bezala, sistema hau modu esperimentalean dago, beraz arazo batzuk sor ditzake edo sistemaren funtzionamenduarekin emaitzak ez dira espero bezalakoak.\nEasy Pyro trinkoa eta arinagoa (438 MB) erabiltzeko aukera ere badute, nahiz eta Easy Buster-ek Debian 10 biltegitik edozein pakete instalatzeko gaitasuna duen.\nArtikuluaren bide osoa: Linuxetik » Banaketak » Easy OS, Puppy Linux sortzaileak garatutako distroa\nnapoleoi eskobar esan zuen\nBarry hau izugarria da, bere txakurkumeen hastapenetatik jarraitu nuen eta nire ordenagailu zaharrek ontzi elektronikoak bikain funtzionatu zuten. orain Easy-rekin mirariak egiten dituzte debian 10 dela eta xenial sartuta hori gutxi balitz zoragarria da.\nErantzun napoleon escobar-i\n01101001b esan zuen\nErabat ados nago. Gizon honek (Barry Kauler) ulertzen duena ulertu eta nire Puppy estiloko Linux propioa egin nahiko nuke, nahiz eta erabiltzen dudan Puppy aldaera niretzat nahikoa baino gehiago den.\nXenom Bv esan zuen\nSaiatu nahi dut! .Jpg\nErantzun Xenom Bv-ri\n2019ko abendua: Software librearen ona, txarra eta interesgarria\nAmazon, Apple, Google eta Zigbeek proposatu zuten etxeko gailu adimendunentzako estandar irekia sortzea


Ibilaldiak Euskal Herritik (XCVI): Lesaka\nEz da Lesakara goazen lehenengo aldia, baina oraingoan bitxikeria eta guzti gatoz Bortziriak aldeko proposamen honetan.\nHain zuzen ere, gure belarrietara iritsi den kontu bat konpartitu gura dugu zuekin. Olentzerorekin dauka zerikusia, eta demostratu gabe egon arren, hainbat etnografok gure ikazkin maitatuaren gaineko teoriak zabaldu izan dituzte.\nAdibidez, Jose Miguel Barandiaranek aipatu zuen zonalde honetan Olentzaro, Olentzero zein Orentzero moduan ezagutzen zela mitoa. Bestalde, Juan Garmendia Larrañaga posible ikusi zuen bere garaian Gabon gauean bisitatzen gaituen pertsonaia Lesakakoa izatea.\nTeoriak teoria, bitxia bezain xarmangarria dela ezin ukatu. Egun gainera, Olentzero lehiaketa antolatzen dute urtero lesakarrek, pertsonaia honen garrantziaren erakusle.\nUdalerria ezagutzera joateko aitzakia polita izan daiteke, eta jarraian bere garaian eginiko proposamena berreskuratuko dugu, tokiaren zertzelada gutxi batzuk emanez.\nZer ikusi bada, Lesakan\nTokiaren aurreneko aipamena Hondarribiko herriak 1203an foruak eskuratu zitueneko dokumentu batzuetan agertu zen. Baina historiaurrean ere bertan jendea bizi zela jakin badakigu, Agiña mendian trikuharriak baitaude. Toki berean, eskultura modernoagoak ere begiztatuko ditugu, hain zuzen ere, Aita Donostia kaputxinoaren omenezko Jorge Oteizaren artelana, eta Luis Velletek eginiko kapera.\nHerritik bueltatxo bat ematera animatuz gero berriz, Lesaka bere osotasunean altxor arkitektonikoa dela ikusiko dugu. Estilo barrokoa duen udaletxea 1668an eraiki zuten erdigunean; Arretxea kalean XV. mendeko Zabaleta Dorrea begiztatuko dugu, —bitxikeria gisa, Independentzia Gerra deiturikoan, Wellington jeneralaren egoitza izan zen. Egurrezko egitura duen Bikariobaita (XVI–XVIII); San Martin de Tours eliza (XVI) edota San Anton ermita (XVI) ikusgarriak dira.\nFolklorea, mitologia, arkitektura ikusgarria, paraje ederrak... Guztia bat eginda, ez da harritzekoa urtero horrenbeste bisitari jasotzea Lesakak. Ez al zara animatzen?


Cookie-politika | Kuida\nKuida Asistencia Personalizada SLk zenbait cookie-mota (teknikoak, analitikoak eta sozialak) erabiltzen ditu webgunean erabiltzailearen nabigazioa hobetzeko asmo bakarrarekin, publizitate-xederik edo antzeko xederik gabe.\nKuida Asistencia Personalizada SLk ez du datu pertsonalik biltzen cookie-en bidez. Cookie guztiak, Google Analytics estatistika-sistemak erabilitakoak izan ezik, aldi baterakoak dira eta saioa amaitzean desagertzen dira.\nKuida Asistencia Personalizada SLk cookie hauek erabiltzen ditu webgune honetan:\nGoogle Analytics _gid Erabiltzaileen artean bereizketa egiteko erabiltzen da. 24 ordu Cookies de Google\nKuida _icl_current_language Cookie honek erabiltzailearen hizkuntza identifikatzeko balio du. 24 ordu WordPress\nKuida wordpress_test_cookie Cookie hau erabiltzen da WordPress edukien kudeatzaileak egiazta dezan nabigatzaileak cookieak aktibatuta ote dituen. Saiokoa WordPress\nPolitika hau onartzeak esan nahi du erabiltzaileari datuak gordetzeko eta berreskuratzeko gailuen (cookie-ak) erabilerari buruzko informazio argia eta osoa eman zaiola eta Kuida Asistencia Personalizada SLk erabiltzailearen baimena daukala horiek erabiltzeko, uztailaren 11ko 34/2002 Legeak, Informazio Gizartearen eta Merkataritza Elektronikoaren Zerbitzuei buruzkoak (IGMEZL), 22. artikuluan ezartzen duen moduan.


Uberan - Euskal Idazleen Elkartea - “Literaturaz hitz egitea bizitzaz hitz egitea da, ez elite batek baino ulertzen ez duen mundu hertsi bati buruz”\n“Literaturaz hitz egitea bizitzaz hitz egitea da, ez elite batek baino ulertzen ez duen mundu hertsi bati buruz”\nBere aurreko lanekin konparatuta, Iturriak badu alde nabarmen bat Unai Elorriagaren beste lanekin: ipuin-bilduma bat da. Berezia, ordea. Ipuinak egon badaude, baina badago, orobat, ipuinak inguratzen dituen marko bat, ipuinak Iturria delako gizon misteriotsu batek argitaratzen baititu Europan barrena, eta haren bila dabiltza Soro Barturen eta Erroman adiskideak. Autorearekin hitz egin dugu honetaz guztiaz.\nLiburua irakurri ostean egiten ditu elkarrizketatzaileak galderak. Horregatik, hona Iturria liburuaren sinopsi txiki bat, kokatzeko:\nOrain bai, has gaitezen.\nDuela bi hilabete eskas aurkeztu zenuen Iturria. Gustura geratu zara liburuarekin?\nOso sentsazio arraroarekin amaitu nuen liburua. Pentsatu nuen: zer da egin dudan hau? Nor erakarriko du honek? Egingo al du biderik? Nik frontisera bidali nahi nuen pilota horrek bi horma jo ditu eta zoruan ere bote arraroa egin du… Gai izango da irakurleren bat erantzuna emateko?\nEta? Nolako harrera izan du?\nAurreko zalantza guztiak aipatuta, harritu egin nau harrerak, uste nuenaren guztiz kontrakoa izan da. Orain arteko irakurle guztiek esan dute asko gozatu dutela liburuarekin, hari nagusiak “engantxatu” egin dituela eta ipuinak itzelak iruditu zaizkiela. Argitaratu baino lehen, nire burutik pasako zen azken hitza izango zen “engantxatu” hori; izan ere, nire ideia ipuin oso desberdinen bilduma egitea zen eta halako liburu batek ez dauka irakurlea erakartzeko ahalmen hori normalean.\nHonen aurretik, Iazko hezurrak argitaratu zenuen, oso liburu diferentea. Literaturaren ikuspegi jolastiago bat berreskuratzeko gogoa zenuen\nDudarik gabe. Iazko hezurrak idazten asko sufritu nuen zentzu askotan. Literarioki proiektu anbiziotsua zen eta lan zein neke handiak eskatu zizkidan. Bestalde, gaiari begiratzen badiogu, oso arlo latzetan sartzen zen, sufrimendu handiko esparruetan. Halako ilunpetan bost urtez sartuta egoteak pisu handia ekar diezaioke idazle bati. Iturrialiburuarekin, beraz, guztiz kontrakoa egin nahi izan dut, gozatu, barre egin, lasaitu… Orain ulertzen ari naiz gozamen hori transmititu egiten dela, irakurleak kutsatu egiten direla eta eroso daudela liburua irakurri bitartean. Horrek ez dio kentzen mingostasun puntu bat liburuari, baita parterik umoretsuenean ere.\nZein izan zen liburu honen abiapuntua?\nIpuin-liburua idatzi nahi nuen nik. Baneuzkan ipuin batzuk buruan, oso argi batzuk, lausoago beste zenbait. Argi eta garbi daukat ipuin idazlea naizela, nahiz eta, orain arte, ipuin-bildumarik ez argitaratu. Ipuinak bai, nire aurreko nobeletan ere badira ipuinak, batzuk agerikoak, beste batzuk ezkutuan datozenak, baina ipuina beti ageri da publikatu dudan gauza guztietan… Hala ere, ipuin-bildumei museo tankera hartzen diet (horregatik ez dut publikatu inoiz alerik): artelanak pilatuta daude museoetan eta, hasierakoei bai beharbada, baina korridoreetan aurrera egin ahala, ez diegu kasurik egiten koadroei. Halaxe gerta liteke ipuin edo poesia bildumekin ere… Eta ez nuenez hori nahi, marko narratibo bat eman nien ipuinei, unitate batek, artelan batek bil zitzan artelan txiki guztiak, arretari (arreta literarioari, arte arretari) amaieraraino eusteko. Irakurleari eginiko iruzur txiker bat baino ez.\nIpuinak daude, eta ipuinak inguratzen dituen markoa; ipuinen idazlearen bila Europan barrena dabiltzan bi lagun: Soro Barturen eta Erroman. Ipuinak daude, eta, ondoren, ipuinez hitz egiteko tartea. Badirudi irakurleari berari ematen diozula aukera ipuinean oharkabean pasa zaizkionak edo arreta piztu diotenak aztertzeko… azkenean, ordea, ez duzu ematen “benetako esanahiari” buruzko erantzunik.\nEgia da. Soro Barturen ipuinei buruz hitz egiten hasten denean, ematen du giltzarri literario guztiak emango dituela, nola irakurri behar den ipuin hori, baina azkenerako konturatzen da irakurlea Sorok galderak baino ez dituela egiten, hori baita hausnarrean aritzeko moduetako bat. Egia ere bada ipuinetako mugarri asko jotzen dituela, literatur klabe asko iradokitzen dituela, baina beti uzten ditu hari solteak irakurleak hausnar ditzan. Eta hori guztia umorez egiten du, inongo termino akademikorik aipatu gabe, edo zenbaitetan, terminologia akademikoari barre eginez. Azken batean literaturaz hitz egitea bizitzaz hitz egitea baita, ez elite batek baino ulertzen ez duen mundu hertsi bati buruz.\nIpuinek badute halako arroztasun kutsu bat… Ipuinak non eta noiz gertatzen diren ez dago oso argi, eta irudipen hori areagotzen du atzerriko aldizkarietan eta hizkuntzatan argitaratu direla jakiteak. Hautatu dituzun kokalekuak zerikusia dute ipuinen estiloarekin, hau da, toki horietako literaturari keinurik egin nahi izan diozu?\nAipatzen ditudan herrialdeei emandako bostekoa ere izan nahi zuten ipuinek. Hau da, ordu asko eman ditut egile txekiarrekin, poloniarrekin, hungariarrekin, errusiarrekin… Horiek guztiek sortu dute nigan harridura literariorik handiena azken urteetan, eta eskerrak emateko modu bat ere bada.\nLiteraturaren ikuspegi jolastia aipatu dut lehen, baina hori akaso ipuinak inguratzen dituen markoan dago batez ere, ipuinak eurak badutelako kutsu ilun bat: heriotza agertzen da, heriotzaren inguruko errituak, pobrezia, herritarren lekualdatze behartuak, askatasun eza, gaixotasunak… Zergatik halako gaiak?\nBeti aipatzen dudan Augusto Monterrosoren aipu bati jarri behar diogu arreta, beharbada, galdera honi erantzuteko. Idazle handi horrek, ohiko zuen umore surrealista hura baliatuz, esaten zuen munduan hiru gai baino ez daudela: “heriotza, maitasuna eta euliak”. Nik, batez ere, lehenengoari buruz idazten dut, izan ere, gaixotasuna, esate baterako, heriotzaren aldaki bat baino ez da… Munduan geratzen den misterio handi bakarrenetakoa da heriotza; misterio gehienak ebatzita daude, beste batzuen inguruan zientzialariak ari dira hausnartzen. Idazleoi geratzen zaigun bakarrenetakoa da heriotza.\nLiburuaren bukaeran dator pasarte hau: “Hainbat herrialdetan lortu du Iturriak testuak publikatzea, hain leku desberdinetan, kultura, pentsaera, izateko modua ere desberdina dutenetan... Eta guztiei iruditu zaie Iturria bikaina, nahiz eta ez duten haren erreferentziarik izan, herrialde horretan aurretik beste inon publikatu ez badu ere... Narrazioek eurek egin dute bidea, laguntzarik gabe, onak direlako, oso onak, dardarka jartzen dituztelako suitzarrak, txekiarrak, poloniarrak, berdin dio nor diren, zer diren”. Hala al da? Narrazioek egin al dezakete beren bidea laguntzarik gabe, onak direlako, oso onak?\nInondik inora ere. Ez gaitezen inuzenteak izan… Zenbat narrazio, eleberri, poema… geratu da tiradera batean, publikazio txiker batean, aldizkari pobre batean nahiz eta kalitatez ikaragarri onak izan? Zenbat testu on erreskatatu da in extremisahanzturaren mugetan zegoenean? Literaturaren historian bikaintzat hartzen den zenbat liburu argitaratu da kasualitate hutsez, pertsona baten bultzada txikiari esker? Beti behar da laguntza apur bat. Iturriaren kasuan baten batek bilatzen zituen aldizkariak atzerrian, hara bidaltzen zituen testuak, herrialde haietara bidaiatzen zuen pertsona batek editoreekin hitz egitera… Egia da bultzada hori behar dela, ia beti, baina testuak ez badira onak, ez dute bide luzerik egingo. Testuak onak badira, ordea, lehen bultzada txiki horren ostean (beste bultzada batzuei esker), bidea egingo dute, buruak zabalduko dituzte, eskema batzuk apurtuko dituzte, hedatu egingo dira, eta, aipuak dioen moduan, “nahiz eta erreferentziarik ez izan, herrialde horietan beste inon publikatu ez bada ere” urruneko herrialde ezezagunetan arrakasta izango dute, sarri, testu horiek.\nAlbistea honen uberan:\nSusa argitaletxearen eskutik argitaratu du Iturria Elorriagak. Hementxe irakur dezakezue.\nDagoeneko kaleratu dira liburuari buruzko kritikak, hementxe irakur ditzakezue.\nIturria liburuarekin gozatu nahi nuen, barre egin, lasaitu… Orain ulertzen ari naiz gozamen hori transmititu egiten dela, irakurleak kutsatu egiten direla eta eroso daudela liburua irakurri bitartean\nArgi eta garbi daukat ipuin idazlea naizela, nahiz eta, orain arte, ipuin-bildumarik ez argitaratu\nOrdu asko eman ditut egile txekiarrekin, poloniarrekin, hungariarrekin, errusiarrekin… Horiek guztiek sortu dute nigan harridura literariorik handiena azken urteetan\nMunduan geratzen den misterio handi bakarrenetakoa da heriotza; misterio gehienak ebatzita daude, beste batzuen inguruan zientzialariak ari dira hausnartzen. Idazleoi geratzen zaigun bakarrenetakoa da heriotza


Zerua ala infernua - 2008 - Azken Hitza - lejp\n2008 - Azken Hitza - lejp\nUrrats bat berri bat pasatua izan da : Xavier Darcos ministroaren proposamena bururaino eramana baldin bada, morala kurtsoak berriro izanen dira eskoletan. Morala, politezia, baloreak... ez dira gauza txarrak. Eta edozoin erakasleri galdetzen ahal da, egunero transmititzen dituzten gauzak dira. Baina irailatik goiti, estaduak du erabakiko zer erakatsi beharko duten. Eta pentsatzekoa da haurrak xutitzea frantses himnoa entzutean ez dela denen gustukoa izanen.\nEskuina poderean den geroztik, eta oraindik gehiago Sarkozy lehendakari denez geroztik, gizartea aldatzeko nahikeri bat agertzen da, eta beldurgarria da. Christine Boutin-ek etxebizitzaren arazoaren irtenbideak pribatuan xekatu behar direla erraten duelarik, François Fillon-ek Frantziaren moltsak hutsak direla deklaratzen duelarik, edo Sarkozy-k ezin duela enpresei hilabetesariak igotzea eskatu aitortzen duelarik, eskuinak jendea isolatzen du, estaduaren babes historikoa kenduz. 35 orenak zangopilatuz, edo Tarnosen bezala greba dretxoa erosten utziz, jendea zinezko lanjeran ezartzen du. Paraleloki, "bide onetik" baztertzen direnak gero eta gogorrago (eta publikoago) zigortuak dira. Senatoreek JAO segalarien kontra bozkatu duten legea ikusten delarik, edozein garde-à-vue-rendako polizia goizeko 6etan etxeetan sartzen dela jakiten delarik edo zein bortizkeriarekin errefuxiatu zentroak husten direla entzuten delarik, alternatiba batzuen miatzeko gustua galtzen da.\nSistematik aparte ez dago bizirik, eta ez da nehor segur izaten ahal bere lekua sistema hartan luzaz atxikiko duela. Zer aukera gelditzen da beraz ? Ixildu, bere burua ttipi-ttipi egin, eta eskolan ikasitako morala aplikatu ez baztertua izateko. Zeru xoko ttipi batentzat borrokatu ez infernua ezagutzeko. Georges Orwell-en "1984"-eko amets gaixtoa beranta pixka batekin aplikatua...\nBainan... Historiak jadanik frogatua du ez zela beti errexa populazio oso bat luzaz manipulatzea. Itun konstituzionalaren kontrako uholdeak, "coordination étudiante et lycéene" erakundeak eramandako greba eta okupazioak, Txetx edo ELB-ko 6 laborarien atxiloketen ondoko mobilisazioak, Lurrama, Batera... Kandela aski baditugu amets ilunenak argitzeko.